Ovaj zakon je sam po sebi skandalozan, jer je omogućeno opštinama da same formiraju i određuju potreban broj komunalnih policajaca. Ovo će neminovno dovesti do partijskog zapošljavanja, jer će lokalni funkcioneri moće da zaposle neograničeni broj komunalnih policajaca, tj. svojih partijskih drugova, prijatelja i kumova.\nOvim zakonom praktično je stvoreno plodno tlo, za stvaranje „partijske policije“ koja će služiti za obračun sa političkim neistomišljenicima i protivnicima režima, kako na republičkom, tako i na lokalnom nivou.\nJedno od najskandaloznijih ovlašćenja u ovom novom zakonu, jeste mogućnost da vas komunalni milicajci snimaju i kasnije na sudu uz pomoć tog snimka dokažu vašu krivicu. Ovo ovlašćenje je u totalnoj suprotnosti i kosi se sa krivičnim zakonikom ČL.144 NEOVLAŠĆENO FOTOGRAFISANJE I SNIMANJE.\nU stavu 2 ovog zakona vidimo da se on odnosi i na službena lica, pa je nejasno kako je Skupština Srbije mogla da izglasa ovakva ovlašćenja koja se u potpunosti protive zakonima Srbije.\nTajna se krije u tome da se za ovo krivično delo ne goni po službenoj dužnosti, tj. javni tužilac ili policija neće goniti izvršioca ovog dela, već to mora učiniti oštećeni privatnom tužbom.\nSada će se mnogi zapitati , pa kako građani mogu da snimaju policajce , a policajci njih ne mogu ?\nNaravno to nije isto: Policajac je javna ličnost , koja obavlja javnu funkciju, koja po prirodi nije i ne sme da bude tajna, te je snimanje dozvoljeno ukoliko ga time ne sprečavate ili ne remetite u izvršenju službene radnje.\nKada je reč o građanima koji nisu javne ličnosti i ne obavljaju nikakvu javnu funkciju, jasno je da su oni zaštićeni ČL 144 krivičnog zakonika, te se njihovo fotografisanje i snimanje ne sme preduzete, bez njihovog pristanka.\nTvorac ovih novih ovlašćenja za komunalne milicajce, se pobrinuo da građanima onemogući snimanje komunalne milicije, iako to nije protivzakonito.\nTajna se krije u dva nova ovlašćenja koja komunalni milicajci do sada nisu imali. Jedno je ovlašćenje za izdavanje „naredbe“ ,a drugo je ovlašćenje za „oduzimanje predmeta“.\nŠto zna praktično znači da komunalni milicajac može da vam izda naređenje da ugasite telefon ili da prestanete sa snimanjem, a može i da vam oduzme telefon, a ako odbijete, on može da primeni silu protiv vas.\nSve u svemu ovaj novi zakon o komunalnoj miliciji je skandalozan u mnogo toga se kosi sa Zakonima republike Srbije i krši osnovne slobode građana.\nTags: featuredkomunalna milicijaneovlašćeno snimanjenova ovlašćenjarepresija komunalne milicijevestizakoni\nJutros je nastavljana nelegalna seča drveća na gradilištu u Valjevskoj ulici, a firma koja izvodi radove\npredhodni clanak Previous post: Ludak izboo nožem svoju bivšu suprugu, nesrećna žena preminula u bolnici\nsledeci clanak Next post: SKANDAL: Premijerka Ana Brnabić tvrdi da Nebojša Stefanović ima diplomu, iako je celoj Srbiji jasno da to nije tačno


Sreda, 3. 9. 2003.\nNacrt zakona o advokaturi upućen Ministarstvu pravde\ni advokatski ispit\nNespojivost političkih funkcija sa advokatskom delatnošću\nBEOGRAD - Advokatska komora Srbije uputila je juče Ministarstvu pravde Srbije svoj nacrt zakona o advokaturi, koji predviđa mnoge novine, pa i obavezno polaganje advokatskog ispita kao uslova za obavljanje ove delatnosti.\nNovim zakonom advokatura bi trebalo konačno da dobije veća ovlašćenja prilikom upisa u advokatski imenik, kako se ne bi dešavali slučajevi konflikta interesa, u prošlosti veoma brojni i priliv ljudi u ovu profesiju kojima tu nije mesto.\nSvojstvo advokata dokazuje se advokatskom legitimacijom koju je u tekućoj godini izdala, ili je njenu važnost za tekuću godinu produžila advokatska komora. Od svakog lica koje se predstavlja kao advokat, sud ili organ koji vodi postupak može tražiti na uvid advokatsku legitimaciju. U slučaju da se neko predstavi kao advokat, a nema legitimaciju, organ kod kojeg se vodi postupak uskratiće mu obavljanje advokatske dužnosti u tom postupku. Ova novina praktično će značiti proveru godišnje licence za svakog advokata.\nAdvokat koji je pre upisa u imenik obavljao funkciju u pravosuđu, bio starešina organa uprave, ne može biti punomoćnik, odnosno branilac u predmetima sudova i organa uprave na teritoriji advokatske komore gde je obavljao svoju prethodnu delatnost. Ovo ograničenje trajalo bi, po nacrtu, tri godine. Tu se, pre svega, misli na one koji su bili sudije, predsednici sudova, javni, odnosno državni tužilac i njihovi zamenici. Ovde spadaju i bivši ministri, njegovi zamenici i pomoćnici starešine organa teritorijalne autonomije i lokalne samouprave, kao i njihovi zamenici i pomoćnici.Nacrt zakona o advokaturi upućen Ministarstvu pravdeNacrt zakona o advokaturi upućen Ministarstvu pravde\nPored položenog pravosudnog ispita, advokatskog ispita, diplome pravnog fakulteta, budući advokat morao bi da plati propisanu upisninu, pruži dokaz o sedištu svoje kancelarije.\nOn ne sme biti osuđivan za krivično delo koje ga čini nedostojnim za bavljenje advokaturom. Takođe, ni onaj iz čijeg se ponašanja može zaključiti da na prethodnom poslu nije radio savesno neće moći da bude advokat. Pri oceni dostojnosti poverenja u obzir će biti uzete moralne norme i kodeks profesionalne etike advokata. Novina je i obaveza osiguranja od profesionalne odgovornosti, ali ovo rešenje će morati da pričeka na nova zakonska rešenja u oblasti osiguranja.\nU članu 13 nacrta predviđa se i nespojivost advokatske delatnosti sa obavljanjem nekih drugih. Advokat ne može zasnovati radni odnos, niti registrovati drugu samostalnu delatnost, biti direktor preduzeća, osnivač samostalne trgovinske radnje, ugostiteljske ili zanatske. Takođe, advokat neće istovremeno moći da obavlja ovu delatnost i da bude rukovodilac u nekom državnom organu, ministar, zamenik ili pomoćnik ministra, a isto važi i za republičke organe uprave i uprave državne zajednice Srbija i Crna Gora. Isto se odnosi i na funkcije starešine organa, njegovog zamenika ili pomoćnika u organu teritorijalne autonomije ili lokalne samouprave.\nIzbor na rukovodeći položaj u saveznom, republičkom, pokrajinskom ili opštinskom državnom organu, ili izbor za ministra, predsednika ili potpredsednika Vlade, ili predsednika Republike značiće da mu privremeno prestaje pravo na bavljenje advokaturom za vreme trajanja mandata. Ukoliko i advokat ne podnese u roku od 30 dana od izbora na funkciju zahtev advokatskoj komori za privremeni prestanak rada, ona će po službenoj dužnosti doneti rešenje o njegovom brisanju iz imenika advokata.\nSaopštenje Odbora za ljudska prava: Blagoslov za sudije pod istragom\nSocijalni program za oko 1.000 zaposlenih u "Krušiku"\nRoditelji prvaka pitali ministra prosvete prvog školskog dana\nOdluke o razrešenju Janjuševića i Kolesara\nVuk Obradović optužio vlast za mafijašku privatizaciju\nOrganizovani kriminal sa lekovima na recept\nHumanitarna pomoć Evropske unije za grejanje izbeglica\nUredbom Saveta ministara SCG: Diplomata i predsednik PK


Kineski disidenti optužili Nišlije da su otpustile igrača\nFudbal Autor:Spasoje Veselinović12. jun. 202011:34 > 12:18\nFoto: Starsport / Predrag Milosavljevic\nSvetskim medijima je proteklih dana prohujala informacija da je kineski fudbaler Hao Runze dobio otkaz u Radničkom iz Niša zbog političkih razloga.\nKako su preneli mediji, 23-godišnji defanzivac je otpušten zbog urgencija kineskih vlasti, a sve u vezi sa nedavnim izjavama njegovog oca Haoa Hajdonga.\nKinezi ulažu milijarde u stadione, hoće organizaciju SP\nHrvatski trener: Da se ljutim? Na Kineza koji jede šišmiša?\nKinezi nastavljaju košarkašku ligu bez stranaca\nHao senior je takođe nekadašnji fudbaler i za reprezentaciju Kine je odigrao čak 107 utakmica.\nSa 41 postignutim golom je najbolji strelac nacionalnog tima u istoriji i smatra se najboljim napadačem te zemlje u poslednje dve decenije.\nHao je dobio međunarodnu prepoznatljivost pošto se 1994. godine potukao sa Kregom Olerdajsom, sinom engleskog trenera Sema Olerdajsa, tokom utakmice kineske lige između Baija i Gvangdonga.\nTri godine kasnije je postavio rekord u transferu iz Baija u Dalijan, za tadašnjih više od dva miliona juana.\nNagrade „Zlatna lopta“ i „Zlatna kopačka“ u 1997. godini je pratio novi skandal, godinu dana kasnije je „kineski Alan Širer“ suspendovan na dve utakmice pošto je napao protivnika na terenu.\nFoto: EPA/CHEN HUI\nI to nije bilo sve – na Kupu pobednika kupova Azije je pljunuo sudiju i za to je kažnjen jednogodišnjom zabranom igranja zbog čega je propustio dobar deo sezone 1999. godine.\nBez obzira na sve, kineski Dalijan je stajao uz nega tokom svih osam godina, a čak i kao aktivan igrač postao je trener, kada je 2004. godine Milorad Kosanović napustio poziciju šefa stručnog štaba.\nU želji za novim izazovima Hao je 2005. godine za simboličnu cenu od jedne funte prešao u engleski Šefild, ali je za dve sezone odigrao samo jednu utakmicu.\nOn je 4. juna ove godine na 31. godišnjicu protesta na Tjananmenu objavio video u kom je izražena namera da se formira nova federalna država Kina, uz poziv na rušenje Komunističke partije Kine.\nU akciji mu se pridružila i supruga, nekadašnja šampionka u badmintonu Je Žaojing.\n„Komunistička partija truje porodice i ispira mozgove, uništava društvenu harmoniju, osnovne ljudske vrednosti i moralni kompas“, navedeno je u videu.\nFoto: Screenshot / Youtube / PILIPALA TV\nPar je pet dana kasnije dao intervju Volstrit džornalu, u kom se pozvalo na izbacivanje Komunističke partije sa istorijske pozornice, s namerom da se direktno uključi u taj poduhvat.\nNavodno, podršku u tome ima od Stiva Benona, nekadašnjeg saradnika američkog predsednika Donalda Trampa, koji je posle njegove pobede na izborima najavio kreiranje konzervativnih i desničarskih pokreta širom sveta.\n„Ono što su vlasti radile u Vuhanu, zajedno sa gušenjem protesta u Hongkongu samo pojačava otpor partiji. Mnogi Kinezi dele naše stavove, ali se ne usuđuju da govore o tome. Mi smo spremni da snosimo sve posledice“.\nJedna od njih je, bar prema navodima medija, a i same porodice, otkaz koji je u niškom Radničkom dobio naslednik.\n„Hao Runze, sin Haa Hajdonga, otpušten je iz srpskog kluba zbog pritiska iz Pekinga“, navedeno je u izveštajima koji se pozivaju na reči Gua Venguija, milijardera i bivšeg člana partije koji je prebegao u SAD.\nNaslednik porodice Hao je u Niš stigao 1. februara ove godine iz Granade, odigrao je dve utakmice i postigao jedan gol, u meču odigranom 30. maja protiv Napretka kojim je doneo bod svom timu.\nIz uprave Radničkog je rečeno da je Hau istekao ugovor 5. juna i da je postao slobodan igrač, te da nije dobio otkaz i da se „klub ne bavi politikom, već fudbalom“.\nSamo po sebi – nonsens, pošto je prvi čovek kluba Ivica Tončev, doduše u „zamrznutom stanju“ istovremeno i visoki funkcioner Socijalističke partije Srbije.\n„Hao je imao ugovor sa klubom koji mu je istekao. Niko nije zvao funkcionere Radničkog, niti je neko vršio pritisak na klub da ga Hao napusti“, rekao je generalni direktor kluba Dejan Propadalo.\nOn je naveo i da je Hao napustio Niš pre svih dešavanja koja se pominju u medijima i da su se razišli prijateljski.\nTome u prilog ne ide činjenica da je Kinez 3. juna, dva dana pred navodni istek ugovora i dan pred obraćanje Haa seniora bio starter u duelu Radničkog i Čukaričkog u Kupu Srbije.\nOtkaz, kraj ugovora ili jednostavno želja mladog igrača da se skloni pre rastuće bure koju je podigao njegov otac, tek srpski fudbal je bogatiji za još jedan bizaran slučaj po kome je svetska javnost čula za njega.\nDonald TrampHao HajdongHao RunzeKomunistička partija KineMilorad KosanovicRadnički NišStiv Benon


Vreme 854 - Meridijani\nLondon: Prodaja Rojtersa\nJedna od najvećih svetskih informativnih agencija Rojters prodata je američko-kanadskoj kompaniji Tomson korp. za 17,2 milijarde dolara. Ove dve firme saopštile su u utorak da je potpisan ugovor o integraciji u kompaniju Tomson–Rojters PLC i stvaranju jedne od najvećih svetskih informativno-finansijskih agencija. Prema ugovoru, kontrolu nad 70 odsto deonica imaće novi većinski vlasnik Tomson, dok će Tom Gloser, izvršni direktor, ostati na toj poziciji. "Stvorićemo novi moćan medij na tržištu", rekao je Tom Gloser na konferenciji za novinare organizovanoj tim povodom. Rojters je, prema navodima agencija, vodio iscrpljujuću bitku sa kompanijom Blumber LP, kojoj pripada 33 odsto tržišta, udeo Rojtersa je oko 23 odsto, dok Tomson zauzima oko 11 odsto prostora na tržištu medija (aprilski podaci). Akcionarima Rojtersa biće isplaćeno 6,99 dolara u kešu za deonicu i 0,16 dolara za deonicu Tomson–Rojtersa. Svi zvaničnici, poslovni prijatelji i finansijeri koji bi imali pravo da ulože veto na ugovor, ne nameravaju to da urade, već zdušno podržavaju dogovor. "Verujemo da je formiranje Tomson–Rojtersa prekretnica u globalnom informisanju i da će integracija ojačati i omogućiti održiv razvoj Rojtersa, kao dugogodišenjeg svetskog lidera u domenu informisanja", izjavio je Per Gilenhamer, predsednik Upravnog odbora. Prema njegovim rečima, za tri godine očekuje se ušteda od 500 miliona dolara. "Kompanije Rojters i Tomson funkcionisaće kao dva nezavisna pravna entiteta, a operativno ćemo funkcionisati kao jedna ekonomska jedinica." Zvanično sedište kompanije Tomson je u Torontu, ali je njen glavni operativni i poslovni deo smešten u američku državu Konektikat.\nČikago: Gej-kino u učionici\n"Ono što se dešava na mom času, ostaje na mom času", navodno je rekla učiteljica jedne škole u Čikagu kada je 12-godišnjim učenicima pustila film o ljubavi dva kauboja Planina Broukbek, koji sadrži dosta lascivnih scena seksa između dva muškarca. Jedna devojčica iz tog razreda, Džesika Tarner, nije izdržala i priznala je svojim starateljima šta se desilo na času. Oni su bili zgranuti, a epilog svega je, kako tvrde njeni baka i deka, da je devojčica pretrpela strašne duševne boli zbog scena koje je videla. Upravo ta nepodnošljiva patnja bila je razlog da staratelji podnesu tužbu protiv Ministarstva za obrazovanje jer je film emitovan bez dopuštenja roditelja, i traže da im upravni odbor škole isplati oko pola miliona dolara. Ispostavilo se da taj "moralni prekršaj" nije napravila stalno zaposlena učiteljica, već da se na "šok terapiju" licemernog američkog društva odlučila učiteljica na zameni. Džesikini staratelji kažu da im je prekipelo, kao i da su direktora škole ranije opominjali zbog čitanja neadekvatne literature, koja je u suprotnosti sa njihovom verom.\nPariz: Seks, laži i politika\nPriča o Sesiliji, supruzi Nikole Sarkozija, već je preplavila sve medije u Francuskoj, a interesovanje za njihov ljubavni život pokazale su i sve svetske agencije. Najpre, nije je bilo pokraj muža kada je zvanično saopštena vest o novom predsedniku Francuske, što je značilo da je njena uloga u predizbornoj kampanji konačno završena. Prema pisanju štampe, istorija neverstva s obe strane nije kratka – najpre je muž prevario ženu, a onda je "Pari mač" objavio seriju njenih fotografija sa ljubavnikom u Njujorku. Čak se i neki ozbiljniji mediji bave ovom temom (BBC), pa se tako može pročitati i da se novi predsednik Francuske u odsustvu svoje drage tešio nekom zgodnom reporterkom "Figaroa", a sumnja se da je to činio nebrojeno puta. U svakom slučaju, bivši model Sesilija, 49-godišnja majka Sarkozijevog najmlađeg sina, tema je kojom će se novinari zasigurno dugo baviti. Pariz je bio očaran bračnim parom Sarkozi, pogotovo načinom na koji su se upoznali. Naime, kada se Sesilija (pola Ruskinja, pola Španjolka) udavala prvi put za nekog TV voditelja, pogodite koji je mladi političar iz opštine prisustvovao njihovom venčanju? Tri godine posle, Nikola i Sesilija su se opet sreli i "osećali su se kao da ih je grom pogodio". Mnogo godina kasnije, na vrhuncu karijere svog muža, Sesilija je izjavila da "ne vidi sebe u ulozi prve dame Francuske" i da joj je "cela ideja dosadna". Iako su Francuzi tolerantniji od Amerikanaca kada je reč o bračnim izletima njihovog predsednika, kad predsednik (bez žene) iznajmi jahtu kako bi se odmorio od predizborne kampanje, javnost se pita da li se na taj brod ukrcala neka nova Monika Levinski, s francuskim akcentom...\nPeševar: Bomba u hotelu\nU eksploziji bombe u jednom hotelu u Peševaru na severozapadu Pakistana, poginule su najmanje 24 osobe dok ih je oko 30 povređeno. Eksplozija je odjeknula na recepciji četvorospratnog hotela Marhaba u starom delu grada u trgovačkoj oblasti, a policijski izvori saopštavaju da je među stradalima najveći broj Pakistanaca. Jedan policijski službenik, koji je zatražio da ostane anoniman, rekao je da je hotel bio popularan među Avganistancima koji žive u Peševaru, što navodi na zaključak da su upravo oni bili meta. Grad Peševar je glavni grad pakistanske provincije koja se graniči s Avganistanom, i u poslednjih nekoliko godina bio je više puta meta bombaških napada, pretpostavlja se, protalibanskih aktivista. Načelnik policije nije za sada umeo da kaže da li je reč o samoubilačkom napadu, ili je ekploziv bio postavljen u hotelu čiji su gosti posle napada evakuisani.


Pavlović banka: Obezbijeđen novac za dokapitalizaciju\n27.12.2018. / 10:06\nBANJALUKA – Novac za dokapitalizaciju Pavlović International Banke je obezbijeđen, a dodatni rok za upis i uplatu akcija je potreban radi završetka svih procedura oko potpisivanja ugovora i transfera sredstava, saopšteno je iz Uprave te banke.\n„Očekujemo da će se kompletan postupak dokapitalizacije Banke okončati krajem januara 2019. godine“, naglasili su u Upravi banke.\nNadzorni odbor te banke donio je juče Odluku o privremenom prekidu javne ponude 18. emisije običnih, redovnih, akcija u iznosu od 7.000.000 KM.\nU Upravi banke kažu da je Nadzorni odbor donio odluku i o drugim izmjenama i dopunama Prospekta za 18. emisiju akcija, a kojom se mijenja rok, odnosno produžava javna ponuda za dodatnih 23 dana. Tako će umjesto roka od 37 dana, koji ističe danas, biti određen rok od 60 dana.\n„Dodatni rok za upis i uplatu akcija je potreban radi završetka aktivnosti na potpisivanju ugovora između sadašnjih i budućih akcionara, kao i za realilizaciju transfera novčanih sredstava, koja su već obezbijeđena od strane budućeg investitora u svrhu dokapitalizacije“, rekli su u Upravi banke.\nNovi rok za upis i uplatu akcija počeće da teče od dana donošenja rješenja Komisije za hartije od vrijednosti RS kojim se odobravaju izmjene Prospekta, i trajaće 23 dana od tog datuma.\nTagovi: dokapitalizacijaizborizdvajamopavlovic bankaPavlovic International Bankvazno\nKomentari na članak: Pavlović banka: Obezbijeđen novac za dokapitalizaciju\n27.12.2018 u 12:36\nBudući investitor deda mraz…..\n27.12.2018 u 17:04\nA,sad kutak za intelektualni trenutak….,navali narode…samo\n7 miliona,da bi bili konkurentni na tržistu….ha ha ha\n31.12.2018 u 12:11\nSlusali ste saopštenje\n27.12.2018 u 21:18\n28.12.2018 u 8:50\nLaž,Banka nije dokapitalizvana!\nLažu da bi produžili rok za dokapitalizaciju.\n28.12.2018 u 14:13\nFali jos (n)ovaca.\n28.12.2018 u 14:55\nNovac fali,ali ovaca puna banka,možeš po sortama da biraš……n\n09.05.2019 u 14:16\nJadni i vi i vasi komentari


Tanjug 3. avgusta 2021. 10:39\nBEOGRAD – Turističkim agencijama koje se bave organizacijom ekskurzija i kojih ima oko 120, preti stečaj, jer su dosada realizovale svega 15 procenata planiranih putovanja, a nije izvesno da li će zbog epidemije moći da organizuju ekskurzije na jesen, izjavio je direktor YUTA-e Aleksandar Seničić.\n„Zbog cele situacije sa epidemijom, vrlo dugo smo čekali odobranje Minsitarstva prosvete i Kriznog štaba na realizaciju ekskurzija i ono je stiglo tek u junu. Realizovano je nešto malo putovanja sredine juna do početka jula, ali tada smo već ušli u sezonu kada su ti objekti zakupljeni komercijalno, tako da nije bilo moguće da se realizuju ekskurzije tokom sezone“, rekao je Seničić gostujući na TV K1.\n„To može biti veliki problem. Najvećem broju dece koja su prošle godine bila završni razredi osnovnih i srednjih škola su agencije iz svojih sredstava uspele da vrate novac“, rekao je Seničić.\n„Hoteli su zadržali taj novac iz prostog razloga što nisu imali druge prihode, mada se Uredba ne odnosi na njih. Biće veliki problem ukoliko nam se zatvori od septembra mogućnost da radimo, jer ne vidim iz kojih sredstava će agencije moći da nadoknade to što su hoteli već potrošili prošle godine za egzistenciju“, rekao je Seničić.\n„Nema tu nekog naročitog rešenja, osim razgovora sa državom i pokušaja da se te obaveze eventualno prolongiraju ili eventualno da se kroz neke kreditne linije pomogne da te agencije i hoteli prežive, da roditelji ne budu uskraćeni za taj novac. Agencije imaju polise osiguranja koje je moguće aktivirati u slučaju da dođe do ovakvog kolapsa, ali se plašim da ukoliko broj agencija i taj iznos budu veliki, a govorimo o iznosu od 20 do 30 miliona evra, pitanje je da li osiguravajuće kuće mogu da podnesu takav trošak“, rekao je Seničić.


Gorenje dekorativni front za mašinu za pranje sudova DFD70SST cena, cene Srbija, prodaja Beograd Novi Sad Niš\nGorenje dekorativni front za mašinu za pranje sudova DFD70SST cene\ncena od 18.350,00 do 20.990,00 din | prodavnica (7)\nEPonuda nije internet prodavnica već Vam omogućava da brzo i lako nađete Gorenje dekorativni front za mašinu za pranje sudova DFD70SST po najjeftinijoj ceni. Naš cilj je da kupci budu što bolje informisani o ponudi Gorenje dekorativni front za mašinu za pranje sudova DFD70SST na tržištu Srbije. Vrlo lako nalazite željeni proizvod za kategoriju Dekorativne fioke, vrata, paneli cene, ne morate da lutate od sajta do sajta za Gorenje Dekorativne fioke, vrata, paneli, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje dekorativni front za mašinu za pranje sudova DFD70SST sa PRODAVCEM. EPonuda ne može da garantuje potpunu tačnost specifikacije i slika za Gorenje dekorativni front za mašinu za pranje sudova DFD70SST. Pre kupovine, podatke za Gorenje dekorativni front za mašinu za pranje sudova DFD70SST proverite na sajtu PROIZVOĐAČA.


Trebinjci krenuli na koncert u Herceg Novi, dočekali ih specijalci Crne Gore\nGrupa od pedesetak mladih iz Trebinja koji su sinoć krenuli na koncert u Herceg Novi na crnogorskom Graničnom prelazu Sitnica zadržana je dva i po časa, jer su ih carinici ignorisali propuštajući vozila iza njih, sve do dolaska četiri vozila specijalaca koji su ih legitimisali, a muškarce i cijeli autobus detaljno pretresli.\nJedna od putnica Srni je potvrdila da su im carinici rekli da im je tako naređeno, dodajući da su specijalci od muškaraca tražili na uvid po 50 evra, a nakon toga im rekli da skidaju majice i cipele kako bi se uvjerili da ne nose ništa sumnjivo.\n- Cijeli autobus su do detalja pretresli, uključujući i rastavljanje stranica u autobuskom toaletu - kaže ova putnica i dodaje da su im specijalci rekli da imaju dojavu da je grupa mladih krenula da pravi probleme u Herceg Novom.\nKada su mislili da je "mukama došao kraj" i krenuli sa granice, samo nakon kilometar vožnje ponovo su ih zaustavili specijalci, za koje putnici tvrde da su bili isti oni sa granice i ponovo ih legitimisali.\n- Rekli su nam da ćemo biti praćeni i u Herceg Novom. Ništa nam nije bilo jasno. Da smo teroristi ne bi se tako prema nama ponašali. Među nama je bilo i troje maloljetnika - navodi putnica.\nOna dodaje da situacija nije bila nimalo prijatna. "Samo smo željeli da uživamo u koncertu u susjednom gradu, u koji redovno odlazimo na koncerte naših popularnih pjevača", kaže sagovornica Srne.\nNa autobuskoj stanici, odakle su krenuli kući pola sata poslije ponoći stigla je "marica" sa dvanaest istih naoružanih specijalaca koji su, nakon što su se uvjerili da je riječ o "miroljubivoj" posjeti, Trebinjcima rekli da su iz Budve i da im je naređeno da prate grupu mladih Hercegovaca.


Kad i gde igra Zvezda sa Evropom? Stigao predlog sa Marakane! - Sportske.net\nPoslednja informacija sa stadiona "Rajko Mitić".\nMrkela oprezan, ali jedna stvar ga raduje posle žrebaStanković pred Evropu: "Bez potcenjivanja"Zvezda dobila prvog rivala na putu ka Ligi šampiona!Gotovo je, Zvezdi od Miloja tri miliona!Zvezda čeka kuglice, koga priželjkuje danas, a koga sutra?\nCrvena zvezda je danas dobila svog rivala u prvom kolu kvalifikacija za Ligu šampiona, a to je prvak Gibraltara - Evropa.\nZbog vanredne situacije tokom cele godine, igra se samo jedan meč, a najveći problem oko domaćinstva predstavlja mogućnost ili nemogućnost ulaska ili izlaska iz zemalja zbog pandemije.\nTim povodom, Zvezda je poručila da je predložila da se utakmica igra 18. avgusta u 21.00, ali za to je potrebna dalja potvrda UEFA i prvaka Gibraltara.\n"Crvena zvezda evropsku odiseju počeće u Beogradu. Naš klub je predložio termin 18. avgust u 21h. Da bi ova odluka bila konačna, čeka se saglasnost UEFA, kao i odgovor gostujuće ekipe", kratko je saopštila Crvena zvezda putem Tvitera.\nČekamo dalji rasplet situacije i konačna rešenja UEFA oko svih utakmica, odnosno domaćinstava. Spekulisalo se da ukoliko ne bude moglo da se igra u Srbiji, naši timovi budu domaćini na Kipru, u Mađarskoj, ili Poljskoj...\nCrvena zvezda evropsku odiseju počeće u Beogradu. Naš klub je predložio termin 18. avgust u 21h. Da bi ova odluka bila konačna, čeka se saglasnost UEFA, kao i odgovor gostujuće ekipe.


Bio jednom jedan Ajaks - Gde su sad i šta dalje? - Izazov\nRadio-televizija Srbije 14. februara 2020. 08:59\nJedan od najboljih kreatora i opasnijih fudbalera na terenima širom Evrope, "plavcima" je preko potreban i u Londonu nestrpljivo čekaju da vide njegove kvalitete na delu.\n"Kopljanici" su prošle godine igrali polufinale Lige Šampiona, pošto su prethodno u nokaut fazi eliminisali redom Real Madrid, pa Juventus.\nPar minuta, pa čak i sekunde, uz minimalnu dozu sreće, nedostajali su Ajaksu kako bi eliminisao i Totenhem, plasirao se u finale Lige šampiona i pokušao da napadne "ušati trofej".\nPoslednji u nizu je Hakim Zijeh. Igrač koji pokriva veliki broj pozicija u napadu, poseduje neverovatne kreatorske osobine. Podjednako dobro dovodi saigrače, ali i sebe u situaciju za postizanje golova i utisak je da će fudbaleri Čelsija uživati u njegovim partijama. Ukoliko pokaže delić umeća iz Ajaksa i ispuni minimalna očekivanja, "plavci" će imati čemu da se nadaju naredne sezone. Zijeh je u tim iz Londona prešao u transferu vrednom 40 miliona evra.\nAjaks godinama funkcioniše po principu da u fudbalsku orbitu izbacuje vanserijske talente, prodaje ih za relativno veliki i veliki novac, a sa druge strane pokušava da svake godine iznova i iznova brusi potencijalne nove "vunderkindove".\nVanserijski igrač i pojačanje koje vam je potrebno ne mora nužno da se plati 100 ili 200 miliona evra. Ono može biti tu, u vašem "dvorištu", samo trebate vredno da ga zalivate, radite i kasnije okopate.


Srbija ni posle godinu dana nije skinuta sa „crne liste“ FATF-a kao rizična za pranje novca i finansiranje terorizma | Insajder TV - Više od vesti\nSrbija ni nakon godinu dana nije skinuta sa „crne liste“ zemalja sa „sistemskim manjkavostima“ u borbi protiv terorizma i pranja novca Međudržavnog tela za borbu protiv pranja novca (FATF ). Uprkos nizu antikoruptivnih zakona koji su doneti u međuvremenu, od Srbije se traže dokazi da se oni primenjuju, da se sprovedene reforme održavaju i da za njihovo sprovođenje postoji politička posvećenost.\nMapa država na crnoj listi FATF\nSrbija je na listu rizičnih zemalja stavljena u februaru 2018. godine, a u međuvremenu su sa nje skinuti Irak i Vanuatu, dok je Srbija ostala u društvu Bocvane, Etiopije, Gane, Sirije, Pakistana... Od tada do danas su urađene četiri revizije, odnosno analize ostvarenog napretka.\nU poslednjem izveštaju koji je objavljen danas, FATF navodi da je Srbija preuzela političku obavezu na visokom nivou da radi na jačanju efikasnosti „njegovog režima za borbu protiv pranja novca i finansiranja terorizma i da se pozabavi svim tehničkim nedostacima“.\nOvo telo dalje konstatuje da je Srbija završila svoj akcioni plan, da je sprovođenje reformi počelo ali da je neophodno pružiti dokaze da se one primenjuju i da postoji politička posvećenost za njihovo sprovođenje.\nKao primeri gde je Srbija napredovala navodi se između ostalog zakonsko regulisanje praćenja i kontrole advokata, notara, uspostavljanje efikasnog mehanizma za pravovremeni pristup informacijama o stvarnom vlasništvu pravnih lica, osiguravanje adekvatne i efikasne istrage i krivičnog gonjenja…\nTokom protekle nedelje oglasio se i Komitet Saveta Evrope za sprečavanje pranja novca Manival . Oni su saopštili da je Srbija postigla napredak i da više nema područja u kojima bi bila ocenjena kao "neusklađena". To međutim, nije bilo dovoljno da FATF donese odluku da Srbiju skine sa „crne liste“.\nBez pozitivne ocene FATF nema ulaska u EU\nMeđudržavno telo za borbu protiv pranja novca u februaru 2018. svrstalo je Srbiju na listu zemalja koje ne primenjuju međunarodne standarde u borbi protiv pranja novca, rame uz rame sa Irakom, Sirijom, Etiopijom.\nIako su se državni zvaničnici pravdali da je Srbija uradila sve što je potrebno i da se neopravdano našla na toj listi, status rizične zemlje Srbija je zadržala do danas.\nPreporuke Međudržavnog tela za borbu protiv pranja novca i finansiranja terorizma direktno su vezane i za dva glavna pregovaračka poglavlja za ulazak Srbije u EU - poglavlje 23 u oblasti borbe protiv korupcije i 24 u oblasti borbe protiv organizovanog kriminala i terorizma. Kada su otvorena u julu 2016, Srbija se između ostalog, obavezala da će svoje zakonodavstvo uskladiti sa 40 preporuka FATF. Bez toga, nema ulaska u Evropsku uniju.\nNakon što se vest prvi put pojavila u februaru ove godine, prva reakcija predstavnika vlasti je bila ćutanje. Kako je Insajder pisao, kabinet premijerke Ane Brnabić je tada zabranio članovima Vlade Srbije da komentarišu vest da je Srbija stavljena na listu zemalja s nedostacima u sistemu borbe protiv pranja novca. Novinari Insajdera pokušali da dobiju odgovore na pitanja kako je došlo do toga da se srpski sistem za sprečavanje pranja novca nađe u rangu sa Etiopijom, Irakom, Sirijom od Ministarstva finansija. Oni se međutim, tim povodom nikada nisu oglasili.


Prva Srpska Televizija :: Info :: Mihajlović: Ne vidim sebe na mestu premijera\n08. 03. 2017. 09:57 >> 10:00\nFunkcionerka SNS Zorana Mihajlović izjavila je danas da će se o nasledniku premijera Aleksandra Vučića na mestu premijera odlučivati tek po završetku predsednickih izbora, da onome ko bude došao na to mesto neće biti lako, ali i da sebe ne vidi na mestu premijera.\n''Mislim da će to biti dosta komplikovano i teško za svakoga ko bude bio na tom mestu'', rekla je Mihajlović za N1 dodajući da su se mnoge stvari promenile u prethodne tri godine i da postoji potpuno drugačiji ritam kako rade vlada i premijer.\nPrema njenim rečima, sada možemo da vidimo vladu od jutra do večeri na raznoraznim mestim.\n''Svi članovi vlade su agilni i aktivni i to jeste malo drugačije u odnosu na neki period prethodnih godina'', rekla je Mihajlović.\nGovoreći o izbornoj kampanji i koalicionim partnerima Mihajlović je rekla: ''Imamo ono sto se zove zajednički imenilac, a naš zajednički imenilac je da nastavimo razvoj i reforme Srbije. Našaj zajednički imenilac je Vučić i onda je normalno da se oko te politike okupjamo i da se nalazimo u kampanji i da vodimo računa jedni o drugima''.


Na groblju u Smederevu mesta za sahranjivanje ima još za tri meseca – Semendria\n06. septembar 2016. DRUŠTVO – Izvor: Večernje novosti – Iako na Novom groblju u Smederevu mesta za sahranjivanje ima još samo za naredna tri meseca, izgradnja budućeg, centralnog groblja “Šekovac” – koje je u planovima duže od sedam godina – tek je započeta.\n– Mesta za sahranjivanje ima, pa nema potrebe izazivati paniku – tvrdi direktorka JKP “Zelenilo i groblja” Slađana Jeremić, napominjući da se radi na centralnom groblju “Šekovac”, ali nije znala da nam kaže dokle se stiglo i, iako bi preduzeće na čijem je čelu trebalo da bude nosilac posla, za ostale informacije upućuje na Gradsku upravu.\nNi u Direkciji za izgradnju grada nema informacija o tome kada će “Šekovac” biti u funkciji.\n« Zašti u Smederevu nema “Smederevke”?\n32. MEĐUNARODNA LIKOVNA KOLONIJA GRAFIKA 2016. »


Nadal bez trenera na Australijan openu - SPORTSKI ŽURNAL\nNadal bez trenera na Australijan openu\n14 januar, 2021 0\nBez trenera bi mogao da bude i Dominik Tim, pošto je Nikolas Masu testiran pozitivno na korona virus uoči puta u Australiju\nFOTO: EPA/Endi Rajan\nŠpanski teniser Rafael Nadal biće bez trenera na predstojećem Australijan openu, pošto je Karlos Moja odlučio da ne putuje u Melburn u sred pandemije korona virusa.\nMoja je na društvenim mrežama naveo da je posle razgovora sa Nadalom odlučio da ne putuje u Australiju.\n"Pratiću turnir od kuće i ostaću sa porodicom, roditeljima i decom zbog delikatne situacije u Španiji sa korona virusom", naveo je Moja.\nBez trenera bi mogao da bude i Dominik Tim, pošto je Nikolas Masu testiran pozitivno na korona virus uoči puta u Australiju.\nPočetak Australijan opena odložen je za tri nedelje zbog restrikcija u vezi sa korona virusom i trebalo bi da počne 8. februara. Igrači i ostali učesnici moraju da provedu 14 dana u karantinu po dolasku u Australiju.\nZa ulazak u Australiju potreban im je negativan test na korona virus, a za vreme dvonedeljnog karantina svi će biti u više navrata testirani.\nLajović bez četvrtfinala u Roterdamu\nLajović bolji od Medvedeva na startu turnira u Roterdamu, sledeći je Ćorić\nArgentinac osvojio titulu na svom prvom turniru (VIDEO)


Šest miliona za rekonstrukciju velike skupštinske sale Šest miliona za rekonstrukciju velike skupštinske sale\nGrad Vranje raspisao je javnu nabavku za radove na rekonstrukciji velike sale Skupštine, a vrednost tih radova iznosi šest miliona dinara sa PDV-om, rekao je u izjavi za Jugmediu predsednik Skupštine Dejan Tričković.\nSredstva za ovu namenu, ističe Tričković, obezbeđena su iz budžeta grada predviđena za ovu godinu.\n“Rekonstrukciju skupštinske sale planiramo unazad nekoliko godina, ali celokupna rekonstrukcija zahteva velika ulaganja, pa je u ovom trenutku prioritet krov jer se dešavalo da u nekom periodu dođe do prokišnjavanja”, objašnjava Tričković.\nS obzirom na činjenicu, kako kaže, da se ništa nije ozbiljnije radilo na bilo kakvom održavanju otkad je izgrađen novi deo zgrade, ovo će biti prvi veći građevinski poduhvat.\n“Zameniće se postojeći krov, u potkrovlju će se uraditi izolacija, a biće zamenjena i elektroinstalacija u tom potkrovnom delu. U planu nam je i da poboljšamo grejanje i da na taj način obezbedimo delimično energetsku efikasnost, a u potpunosti ćemo kada uradimo rekonstrukciju zidova i fasade. Za sada se nadamo da ćemo da uštedimo u toku zimskih meseci na grejanju, a i leti će biti prijatnije za rad. Do sada nije postojala nikakva izolacija i leti je bio pretoplo, a zimi salu ne možemo da zagrejemo”, kaže Tričković.\nJavna nabavka je, dodaje, raspisana i očekuje se javljanje potencijalnog izvođača radova.\n“Ako sve ide svojim tokom, očekujemo da radovi počnu za nekih mesec dana. Dok traje rekonstrukcija, postoji mogućnost da sednice parlamenta dislociramo van grada, ali ćemo se potruditi da uklopimo zasedanje sa radovima i da sednice budu održavane u Vranju”, zaključuje Tričković.


Grenel je na Tviteru napisao da je veliki neuspeh tima sadašnjeg predsednika Džozefa Bajdena to što je zanemarila rezultate koje je na Blakanu postigla Trampova administracija.\nGrenel je podelio i video poruku objavljenu na Jutjub kanalu Američkog centra za pravo i pravdu, čiji je viši savetnik i u kojoj je podsetio da je tadašnji predsednik SAD Donald Tramp u septembru 2020. godine doveo u Ovalni kabinet predstavnike Beograda i Prištine koji su potpisali istorijski ekonomski sporazum, ali da je Bajdenova administracija propustila priliku koju im je Tramp dao.\nGrenel je podsetio da je u sporazumu postojao jednogodišnji moratorijum za Prištinu da traži priznanje od strane međunarodnih organizacija, za kampanju Srbije da traži povlačenje priznanja tzv. Kosova, kao i da razgovori budu nastavljeni za godinu dana.\nOn je konstatovao da je ta obaveza prestala u septembru ove godine i za to okrivio administraciju sadašnjeg predsednika Džozefa Bajdena.\nGrenel smatra da sadašnja adminisatracija SAD nije čak ni pokušala da produži "taj momenat dogovora, kada su se dve strane saglasile da će pokušati da nađu zajedničku osnovu da krenu napred".\nU video poruci se nižu fotografije sa sastanaka koje je Grenel imao sa predstavnicima Beograda i Prištine, kao i sa potpisivanja Vašingtonskog sporazuma u Beloj kući.


Zadovoljan rezultatima predhodne sezone Andreja Rackov, generalni direktor Opere i teatra Madlenianum, je u neformalnom susretu sa novinarima najavio sledeću sezonu, 22. po redu. Sada već tradicionalno, sezonu započinjemo u septembru, koncertom. Ranije najavljivan, pa odlagan zbog bolesti našeg čuvenog tenora - Gala koncert Zorana Todorovića i prijatelja održaće se 28. septembra, na otvaranju sezone 2019/2020. Želeći da svojih 25 godina umetničkog rada proslavi koncertom u gradu iz koga je potekao Zoran Todorović je ovaj koncert zakazao kao početak proslave na početak godine, ali će on na kraju doći kao finale proslave njegove bogate umetničke karijere - 28. septembra na Velikoj sceni Madlenianuma.\nPedeset treći Bitef će se tradicionalno održati u Beogradu u drugoj polovini septembra, ovoga puta u periodu između 17. i 26. septembra, a publika festivala će imati priliku da vidi dvanaest predstava iz devet zemalja. I ove godine, u glavnom programu Bitefa učestvovaće velika imena evropskog i svetskog pozorišta, poput Mila Raua, Štefana Kegija i Sepe Bajensa. Ipak, sa posebnom pažnjom se očekuje povratak na Bitef jednog on najpoznatijih evropskih reditelja, Tomasa Ostermajera, posle čak šesnaest godina. Ostermajerovo matično pozorište, Šaubine am Leniner Plac (Berlin, Nemačka), predstaviće se beogradskoj publici predstavom Istorija nasilja, po tekstu Eduara Luija, 20. septembra sa početkom u 20 časova, na sceni Pozorišta na Terazijama.


POBEDA MARIN LE PEN NE BI ODGOVARALA EVROPSKOJ UNIJI: ipak ima i onih koji bi se radovali\nPrvi krug predsedničkih izbora u Francuskoj doveo je Emanuela Makrona do neizvesne i nesigurne pobede, međutim, pojedini evropski krugovi se plaše „crnog scenarija” za Evropsku uniju, a to je da pobedi vođa krajnje desnice Marin Le Pen. Njena pobeda bi, prenose mediji iz Evropske unije, naštetila saradnji između Francuske i NATO-a, piše Politika. Mada, ima i onih koji bi se sigurno radovali a to su istočne zemlje Evropske unije na čelu sa Višegradskom grupom gde posebno prednjači Mađarska.\nTakođe se u tamošnjim medijima prenosi da bi „bila nova Mađarska u EU”, čak početak izlaska Francuske iz struktura Unije jer Le Penova želi da „preustroji Uniju u savez suverenih nacionalnih država” i da na granicama zaštitu za nacionalnu ekonomiju i naruši jedinstveno tržište kao temelj Unije, što bi dovelo velikog toga promena unutar RU.\nDojče vele prenosi da bi pobeda Marin Le Pen u Francuskoj doneo veliki udarac na samim tememeljima demokratije u Francuskoj.\nU osvrtima se navodi da Evropa sa velikim strahom iščekuje hoće li Makron uspeti da se održi i učvrsti takođe kao vođa Unije, jer novi nemački kancelar Olaf Šolc još nije dao pečat i bitan upliv na odluke i zbivanja u EU što bi uskoro moglo doovesti do nestabilnosti unutar članica po mnogim važnim pitanjima.\nNastavak na seledećoj strani\nTagovi: loš uticaj na eu - Marine le Pen - pobeda


Detalji hapšenja automafijaša: Ukrali veći broj vozila, stekli enormnu imovinsku korist – Radio Vitez\n23. siječnja 2020. 12:39 23. siječnja 2020.\nPo navedenom osnovu, na području općine Novi Grad Sarajevo identifikovane su i uhapšene dvije osobe koje se dovode u direktnu vezu izvršenja pomenutih krivičnih djela i to M. S. iz Zenice i S. S. s područja općine Sokolac, a koji su identifikovani kao višestruki povratnici u izvršenju krivičnih djela iz oblasti autokriminala.\nTakođer, na mjestu hapšenja su pronađena i dva putnička motorna vozila koja su otuđena u ranijem vremenskom periodu i to Škoda Octavia s područja Zenice i VW Golf V s područja Kaknja.\nUhapšeni su kriminalistički obrađeni u službenim prostorijama Federalne uprave policije te im se na teret stavlja veći broj putničkih motornih vozila novije proizvodnje, a posebno vozila VW Golf VII i Škoda Octavia, čime su za sebe stekli enormnu protivpravnu imovinsku korist, a vlasnicima pričinili veću materijalnu štetu.\nPolicijski službenici ove Uprave policije će u saradnji s navedenim Ministarstvima unutrašnjih poslova nastaviti rad na pronalasku i drugih otuđenih putničkih motornih vozila, kao i osoba koje se mogu dovesti u blisku vezu s izvršenjem krivičnih djela iz oblasti autokriminala.\nUhapšene osobe su kriminalistički obrađene u službenim prostorijama Federalne uprave policije te će u zakonskom roku biti predate Tužilaštvu Zeničko-dobojskog kantona uz Izvještaj o počinjenom krivičnom djelu.\nPrevious ArticleCipele i sat najviše otkrivaju o stilu muškaracaNext ArticleNapokon usvojene izmjene Zakona: Veće plaće za vojnike i dočasnike OSBiH


Biblioteka danas raspolaže fondom od preko 30 000 knjiga. U njenom fondu nalazi se i godinama prikupljana periodika: dnevni list „Politika“, nedeljnici „Ilustrovana politika“ i „Reč naroda“, mesečnik „Ekolist“ i časopis za decu „Zvonce“ kao i Službeni glasnik Republike Srbije. Biblioteka se pored osnovne bibliotečko-informacione bavi i kulturno-prosvetnom delatnošću, popularisanjem knjige, organizovanjem književnih večeri, promocije novih knjiga, organizovanjem koncerata i tribina. S obzirom da u sklopu biblioteke postoji i bioskopska sala , naše aktovnosti se usmeravaju i na organizovanje pozorišnih predstava i prikazivanje filmova. Deca su naši najverniji i najvredniji korisnici te smo uvek otvoreni za saradnju sa njima. Za njih organizujemo razne radionice, škole slikanja, kaligrafije kao i kurseve stranih jezika koji su otvoreni i za odrasle.\nNaša biblioteka se bavi izdavačkom delatnošću, podržava književne stvaraoce sa područja opštine i stimuliše njihovo stvaralaštvo izdavanjem njihovih knjiga. Takođe, biblioteka učestvuje u izdavanju knjiga čiji autori pišu o Golupcu.\nLikovno stvaralaštvo je takođe deo delovanja biblioteke, organizacija izložbi lokalnih umetnika ali i organizovanje likovnih kolonija, animacija umetnika amatera za likovno stvaralaštvo.\nU letnjem periodu je veoma izražena aktvinost na podržavanju , učestvovanju ali i samostalnom organizovanju manifestacija na otvorenom. Biblioteka je organizator manifestacije „Dan Dunava“ i „Dan Mladih“, suorganizator „Sajma Dunava“ ali i svih ostalih manifestacija na teritoriji opštine Golubac.\nU okviru biblioteke postoji Kulturno Umetničko Društvo koji prati sva kulturna dešavanja na teritoriji opštine i učestvuje u njenom predstavljanju.\nBiblioteka poseduje Legat Dimitrija Mite Mirkovića, Narodnog poslanika za Srez golubački u Narodnoj skupštini Kraljevine Jugoslavije između dva svetska rata. Mita Mirković bio je veoma uspešan trgovac i suvlasnik firme „Mirković i Lučić“ u beogradskoj Sava mali i na Vračaru u Ulici vojvode Milenka. Veoma je voleo Golubac tako da je imao dućan i kuću u njemu. Legat broji 1401 knjigu, od toga 11 knjiga ubraja se u staru knjigu (knjige nastale do 1867. godine), 71 knjigu koje se ubrajaju u retku knjigu (knjige štampane u periodu ratova: 1912-1913, 1914-1918, 1941-1945.) i jednu retku knjigu koja je štampana u samo 30 primeraka, a koja je u periodu izdavanja bila zabranjena od strane tadašnje vlasti (knjiga iz 1940. godine).


Na Mašinskom fakultetu Univerziteta u Sarajevu sutra Osmi sajam stipendija - stipendije.ba\nNa Mašinskom fakultetu Univerziteta u Sarajevu sutra Osmi sajam stipendija\nSrijeda, 18.10.2017. // Izvor: Stipendije.ba // Novost\nSve je spremno za Osmi sajam stipendija u Sarajevu, koji će se održati sutra od 10 do 16 sati na Mašinskom fakultetu Univerziteta u Sarajevu. Sajam stipendija i ove godine organizuje Služba za međunarodnu saradnju Univerziteta.\n“Na ovogodišnjem Sajmu studentima će se predstaviti 41 institucija sa svojim programima stipendiranja. Ovo je do sada najveći broj izlagača na Sajmu što posebno raduje i nadamo se da će svi studenti koji posjete sajam dobiti neophodne odgovore na svoja pitanja i naći nešto korisno za sebe”, rekao je Adnan Rahimić, stručni saradnik za međunarodnu saradnju Univerziteta u Sarajevu za portal Stipendije.ba.\nRahimić istiće da će ove godine pored standardnih aktivnosti Sajma, Erasmus+ partneri kroz 15-minutnu prezentaciju predstave svoju instituciju, pri čemu će prisutni više saznati o studijskim programima i ponudama stipendija.\nSlužba za međunarodnu saradnju Univerziteta u Sarajevu je uspješan organizator sajma stipendija – jedinstvene manifestacije ove vrste u Bosni i Hercegovini čiji je cilj da okupi sve institucije koje dodjeljuju i/ili administriraju stipendije ili dodjeljuju druge vrste finansijske podrške za studiranje u BiH i inostranstvu, te da im se omogući da predstave svoje programe stipendiranja i finansijske podrške i daju priliku bh. studentima da sve informacije o mogućnostima studiranja u inostranstvu dobiju na jednom mjestu.\nIzlagači ovogodišnjeg sajma su: AHK BiH - Predstavništvo njemačke privrede u BiH, AIESEC u Bosni i Hercegovini, Ambasada Indije Ambasada Japana u BiH, Ambasada SAD u BiH, Ambasada Turske, Bosnia & Herzegovina Futures Foundation, Campus France BiH / Francuski institut u BiH, Centralno-evropski Univerzitet, Mađarska, DAAD Bosna i Hercegovina, EducationUSA Sarajevo, Erasmus Student Network Hocu.ba, Humanost u akciji, IAESTE LC Sarajevo, Inicijativna Grupa Alpbach u Sarajevu (IGAS), Internacionalni Univerzitet u Sarajevu, International Committee of Red Cross, Konfucijev institut Univerziteta u Sarajevu, Masaryk Univerzitet u Brnu, Češka Republika, Ministarstvo civilnih poslova - CEEPUS, OeAD / Study in Austria, Politehnički institut u Santaremu, Portugal, Politehnički univerzitet “Marche” u Ankoni, Italija, ProCredit Bank dd, Sarajevska škola za nauku i tehnologiju, Stipendije.ba, Study in Hungary / Tempus Public Foundation, Sveučilište u Splitu, Hrvatska, Trans2Work – Univerzitet u Sarajevu, Travel Centar Doo Sarajevo, Univerzitet Beira Interior, Portugal, Univerzitet Nova Lisboa, Portugal, Univerzitet Pariz 8, Francuska, Univerzitet u Bolonji, Italija, Univerzitet u Jaenu, Španija, Univerzitet u Mariboru, Slovenija, Univerzitet u Primorskoj, Slovenija, Univerzitet u Sarajevu, Erasmus+, Univerzitet u Szegedinu, Mađarska, Zagrebačka škola ekonomije i management, Hrvatska.\nIsti dan su planirane i prezentacije Izlagača koje će se održati na Mašinskom fakultetu prema slijedećem rasporedu:\n> 13:30–13:45 Univerzitet Pariz 8, Francuska – Erasmus+ž


Politika privatnosti | REFLEKTA\nSva plaćanja biće izvršena u lokalnoj valuti Republike Srbije – dinar (RSD). Za informativni pri kaz cena u drugim valutama koristi se srednji kurs Narodne Banke Srbije. Iznos za koji će biti zadužena Vaša platna kartica biće izražen u Vašoj lokalnoj valuti kroz konverziju u istu po kursu koji koriste kartičarske organizacije, a koji nama u trenutku transakcije ne može biti poznat. Kao rezultat ove konverzije postoji mogućnost neznatne razlike od originalne cene navedene na našem sajtu.\nOlakšava Vam korišćenje stranice time što nećete morati da upisujete podatke više od jednog puta.\nBrže ćete moći da pronađete usluge ili informacije koje ima i pruža Reflekta doo.\nObaveštavamo Vas o novim proizvodima, posebnim ponudama, novim informacijama i drugim novim uslugama za koje Reflekta doo smatra da Vas interesuju.


Članovima Šarićeve grupe za šverc kokaina zastarilo jedno krivično delo - KRIK\nObjavio/la KRIK.rs 23/10/2019\nzastarilo krivično delo\nPošto suđenje članovima grupe Darka Šarića traje gotovo deceniju, jedno od krivičnih dela za koje su optuženi, a koje se odnosi na kriminalno udruživanje, zastarilo je prošle nedelje, otkriva KRIK. Nastaviće da im se sudi za šverc kokaina, a Šarić kao šef ove grupe i dalje može da bude osuđen za njeno organizovanje.\nNajozbiljnijim kriminalnim grupama u Srbiji sudi se pred Posebnim odeljenjem Višeg suda u Beogradu, koje je osnovano posle ubistva premijera Zorana Đinđića 2003. godine.\nTu se kriminalcima sudi za nelegalne poslove kojima su se bavili, poput šverca droge, oružja, ubistava, ali i zato što su se udružili i napravili kriminalni plan. Svrha tog krivičnog dela, koje se zove „udruživanje radi vršenja krivičnih dela“, jeste da pojača kaznu koju kriminalci treba da dobiju na kraju suđenja. Na ovaj način država pokazuje da je odlučna u borbi protiv organizovanog kriminala.\nZa svih 20 članova Šarićeve grupe, međutim, to delo je zastarilo 15. oktobra. Oni će nadalje moći da budu osuđeni samo za šverc kokaina. Jedino će Šariću, Goranu Sokoviću i Željku Vujanoviću, nastaviti da se sudi i za udruživanje jer su označeni kao šefovi grupe.\nPrema zakonu, zastarelost nastupa kada prođe dvostruko više vremena od maksimalne kazne zatvora predviđene za krivično delo, koja u slučaju kriminalnog udruživanja iznosi pet godina. Šarićev narko-klan razbijen je pre 10 godina tokom međunarodne akcije „Balkanski ratnik“, čime su optuženi Šarićevi saradnici prestali da budu članovi grupe.\nOsuđeni samo za šverc droge\nSudija Siniša Petrović je u presudi iz decembra prošle godine ignorisao krivično delo koje se odnosi na kriminalno udruživanje i članove Šarićeve grupe osudio je samo za šverc kokaina. Ovakvu odluku obrazložio je time da jedno delo podrazumeva drugo.\nNjegov stav kritikovao je tužilac Saša Ivanić. U žalbi na presudu Ivanić je naveo da je ovakav stav pogrešan i zatražio od Apelacionog suda da sve optužene osudi za oba krivična dela. To sada ne može da se dogodi budući da je u međuvremenu jedno od njih zastarilo.\nDo zastarelosti je došlo jer je sudsko veće koje predvodi sudija Siniša Petrović dozvolilo da postupak traje gotovo deceniju. Suđenje je više puta počinjalo ispočetka, a ročišta su se često odlagala bez potrebe. Petrović je tako ovo suđenje, najbitnije i najveće koje se trenutno vodi, jednom odložio kako bi Šarićev advokat mogao da prisustvuje parnici.\nOvaj slučaj se trenutno nalazi u Apelacionom sudu, koji razmatra žalbe na presudu iz decembra prošle godine. Tom presudom Šarić je osuđen na 15 godina zatvora, a članovi njegove grupe na ukupno gotovo 300 godina robije.\nZa razliku od postupka u Srbiji koji traje gotovo deceniju, članovi Šarićevog narko-kartela kojima se sudilo u inostranstvu osuđeni su pre više godina, a pojedini su već i odslužili kazne.\nSuđenje Šarićevoj grupi za šverc kokaina u Srbiji traje devet godina jer je, između ostalog, nekoliko puta počinjalo ispočetka zbog promene sudija, a na dužinu trajanja uticala su i brojna odlaganja.\nU 2017. odloženo je gotovo dvostruko više ročišta nego što je održano, najčešće zbog bolesti ili različitih obaveza advokata i optuženih. U jednom slučaju suđenje je odloženo i kako bi Šarićev advokat prisustvovao parnici u kojoj je Šarić tužio svedoka saradnika Nebojšu Joksovića. Sudija Petrović prihvatao je opravdanja i odlagao suđenja da bi se kasnije pravdao govoreći da do odlaganja nije dolazilo krivicom suda.\nZbog ovoga je u više navrata reagovao i tužilac ističući da odbrana pokušava da odugovlači suđenje.\n„Obaveza sudskog veća je da onemogući zloupotrebu prava od strane odbrane koja je usmerena u pravcu odugovlačenja postupka“, kazao je na jednom od suđenja tužilac Ivanić.\nŠariću zastarilo korišćenje lažnog pasoša Ovo nije prvo zastarevanje krivičnog dela u slučaju Šarić. U postupku pred Trećim osnovnim sudom u Beogradu Šarić je 2017. bio osuđen na tri meseca zatvora zbog posedovanja lažnog hrvatskog pasoša. Ova presuda, međutim, nikada nije postala pravosnažna. Šarićevi advokati su se na nju žalili Višem sudu, ali je dokumentacija iz Trećeg u Viši sud putovala četiri meseca – tokom kojih je krivično delo zastarilo.\nSudija Petrović doneo je presudu u decembru prošle godine, ali ju je pisao čak sedam meseci, pa su advokati i tužilaštvo tek nedavno predali svoje žalbe Apelacionom sudu na razmatranje.\nOvo je druga presuda koju je Petrović doneo u postupku za šverc kokaina. Prva, iz 2015, pala je nakon godinu dana i tada je Apelacioni sud naložio novo suđenje.\nDecenija od „Balkanskog ratnika“\nMeđunarodna akcija „Balkanski ratnik“ započela je u oktobru 2009. kada je na luksuznoj jahti „Maui“, nedaleko od Montevidea, glavnog grada Urugvaja, pronađena 2,1 tona kokaina. Droga je nađena jer grupa nije uspela da je prebaci na prekookeanski brod kako bi bila prošvercovana u Evropu. Akciju je sproveo međunarodni tim koji su činili američka Agencija za borbu protiv narkotika (DEA), srpsko tužilaštvo i Bezbednosno-informativna agencija, urugvajska i argentinska policija.\nOva akcija značila je kraj Šarićevog narko-klana. Istog dana kada je zaplenjena droga u Urugvaju, srpska policija je u Kragujevcu uhapsila Željka Vujanovića, Šarićevog rođaka, i još nekoliko osoba za koje je sumnjala da su članovi grupe. Šarić je, prema svedočenju njegovog saradnika Nebojše Jestrovića, tog dana iz Podgorice otputovao za Ženevu na sastanak sa biznismenom Stankom Subotićem.\nPočetkom 2010. srpsko tužilaštvo raspisalo je poternicu za Šarićem i podiglo prvu optužnicu protiv ove grupe, a zatim još četri kojima se terete za međunarodni šverc ukupno 5,7 tona kokaina.\nŠarić se u sudnici pojavio 2014. godine kada se, nakon gotovo pet godina bekstva, predao srpskim organima. Na sudu je rekao da je to učinio jer je zbog promene političke klime u Srbiji osetio da može da ima pošteno suđenje. Javnosti, međutim, još nisu poznati detalji u vezi sa njegovom predajom.


Tadić: Spremni smo za odluku MSP-a | Mondo Portal\nTadic Spremni smo za odluku MSP a\n24. oktobar, 00:24\nTadić: Spremni smo za odluku MSP-a 0 Podeli Podeli na facebook Podeli na twitter Podeli na viber Pošalji na mail\n21.07.2010. / 16:56 17:07\nTadić: Spremni smo za odluku MSP-a\nPredsednik Srbije Boris Tadić izjavio je danas da je Srbija spremna za svaku odluku Međunarodnog suda pravde o statusu Kosova, ali da očekuje da će ona biti zasnovana na osnovnim principima međunarodnog prava.\n"Moramo biti spremni za svako mišljenje Međunarodnog suda pravde i moramo biti realistični, jer istorija sveta ne svedoči uvek o fer i najpravdenijim rešenjima", upozorio je Tadić.\n"Verujem da takva odluka mora ostaviti dobre i stabilne posledice, a ne podstaći etnički motivisane secesije drugde u svetu", rekao je Tadić novinarima posle razgovora sa premijerom Republike Srpske Miloradom Dodikom u Beogradu.\n"Ukoliko bi mišljenjem Međunarodnog suda pravde bio uspostavljen novi princip, u čitavom svetu bi se otvorio proces stvaranja novih država, što bi destabilizovalo mnoge regione sveta", rekao je Tadić.\nOn je upozorio da "ne bismo više živeli u istom svetu, ukoliko bi odluka suda legalizovala secesionistički pokušaj" Prištine.\nTadić je dodao da će Srbija na odluku MSP-a reagovati na "planiran, pravno utemeljen način" i da će nastaviti "mirnim diplomatskim i političkim sredstvima borbu za očuvanje teritorijalnog integriteta na Kosovu i Metohiji i za svoja legitimna nacionalna prava".\nUpitan da li su tačne spekulacije da Evropska unija želi zajedno sa Srbijom da pripremi rezoluciju s kojom će Srbija izaći pred Ujedinjene nacije, nakon odluke MSP, Tadić je kazao da EU "želi da sarađuje po pitanju reagovanja Srbije na odluku MSP, ali da Srbija ima crvene linije koje predstavljaju integritet naše države na Kosovu i Metohiji".\n"Razgovaramo sa EU kao partneri i kao zemlja koja želi da postane članica EU, ali, istovremeno, našim evropskim prijateljima sam izneo stav da Srbija ima svoje principe od kojih neće odustati... Nastavićemo razgovore sa Evropskom unijom, ali nikada nećemo ugroziti principe na kojima počiva suverenitet Srbije ", kazao je Tadić.\nOn je najavio da će u narednom periodu o budućim koracima biti otvorena politička demokratska diskusija u institucijama Srbije, sa predstavnicima opozicije, kao i nevladinim i socijalnim organizacijama.\n"U međuvremenu nije bilo debate, jer se ništa suštinski nije promenilo u politici koja se vodi o pitanju Kosova i Metohije", naglasio je Tadić.\n"Zvanična politika Srbije uvek traga za konsenzusom kada su na dnevnom redu najvažnija pitanja. Kosovo i Metohija je jedno od najvažnijih nacionalnih pitanja i bio bih iskreno zadovoljan kada bi bilo konsenzusa", rekao je Tadić.\nOn je rekao da Srbija namerava da aktivno učestvuje u diskusiji u Ujedinjenim nacijama koja će biti pokrenuta posle savetodavnog mišljenja MSP-a, kao i da želi mirno, diplomatski dogovoreno i kompromisno rešenje sa predstavnicima kosovskih Albanaca.\n"Imamo plan za svaku odluku (MSP-a) i pristup koji je promišljen i u saglasnasti sa međunarodnim pravom i našim nacionalnim interesima", rekao je Tadić i poručio da će Srbija reagovati na način koji doprinosi stabilnosti, ali koji brani svoje interese.\nPredsednik Srbije ponovio je da Srbija nikada neće priznati nezavisnost Kosova i da to neće učiniti ni posredno, kako je naveo, pod izgovorom takozvanih tehničkih razgovora o statusu Kosova.\nDodik je rekao da će RS takođe proučiti pravne konskevence odluke MSP-a, ali da će pratiti stavove i ostati na poziciji zaštite teritorijalnog integriteta i suvereniteta Srbije.\n"Bez saglasnosti RS, Predsedništvo BiH ne može doneti odluku o priznavanju Kosova", rekao je Dodik ističući da očekuje da će savetodavno mišljenje MSP-a biti afirmacija međunarodnog prava koja garantuje teritorijalni integritet zemalja.\nPrema rečima Dodika, RS će posle odluke MSP-a ostati "stabilna, mirna i promišljena", ali je upozorio da eventualno mišljenje tog suda koje bi afirmisalo pravo na samoopredeljenje može biti jasna poruka za "neka buduća ponašanja".\n"To ne treba da zavara one koji misle da olako nametnute odluke, suprotne međunarodnom pravu, znače da politika svršenog čina može da igra ulogu", rekao je Dodik.\nTadić je ocenio da je odluka Haškog tribunala o poništavanju oslobađajuće presude bivšem komandantu Oslobodilačke vojske Kosova Ramušu Haradinaju dobra vest.\n"To je dobra vest i dokaz da sud iskazuje objektivnost", rekao je on i istakao da ne želi da se meša u rad suda i da je Tribunal jedini nadležan za donošenje odluka.\nŽalbeno veće Haškog tribunala poništilo je danas oslobađajuću presudu Haradinaju uz obrazloženje da je prvobitni proces obeležilo zastrašivanje svedoka.


Sportske.net - Vujošević: ''U Ljubljani kao protiv Bešiktaša''\nVujošević: ''U Ljubljani kao protiv Bešiktaša''\nPosle prvog trijumfa u Evroligi ove sezone, košarkaše Partizana očekuje novo veliko iskušenje, ali u regionalnoj ABA ligi, protiv Olimpije u Ljubljani.\nKošarkaši Partizana u ponedeljak od 20:30h gostuiju ljubljanskoj Olimpiji, u poslednjoj utakmici 9. kola ABA lige.\nCrno-beli su u prošlom kolu potpuno nadigrani u Pioniru od Crvene zvezde, ali su uspon forme najavili pobedom nad Bešiktašom u četvrtak u Evroligi. Ipak, i Olimpija u meč ulazi posle evroligaškog trijumfa nad italijanskom Kantuom, pa nema dileme da nas očekuje derbi u pravom smislu.\nTežine zadatka je svestan i trener Partizana Duško Vujošević koji ipak veruje da uz igru poput one iz duela sa Bešiktašom, njegov tim može da se nada sedmoj pobedi u regionalnoj ligi.\n''Olimpija ima najveće pretenzije kada je u pitanju ovogodišnje takmičenje u Jadranskoj ligi. Nisu najsrećnije startovali, s obzirom na četiri poraza koja su zabeležili, pa će protiv nas da igraju što kvalitetnije i da poprave taj skor.\nOčekuje nas jedna vrlo teška utakmica i mi ćemo nastojati da ponovimo mnogo dobrih stvari, elemenata u našoj igri koji su bili prisutni na poslednjoj utakmici protiv ekipe Bešiktaša.\nSa osnovnom idejom i planom da pobedimo tu utakmicu, što bi nam mnogo značilo u nastavku šampionata, da dočekamo mnogo mirnije naredne protivnike koji nas čekaju. Sam taj ritam odigravanja utakmica, četvrtak-nedelja, ostavlja nam mnogo kvalitetnijeg i mirnijeg prostora za ovom mladom ekipom kao što je naša'', izjavio je Vujošević.


Završna konferencija projekta MEDIA CIRCLE – Odgovor građana na klijentelizam u medijima u Jugoistočnoj Evropi održana je u četvrtak, 22. marta u Sarajevu. Nijedna od zemalja Jugoistočne Evrope koje su obuhvaćene mjerenjem klijentelizma u medijima nema pozitivan indeks. U ukupnom poretku, najpovoljniji indeks ima Hrvatska (-0,32), a slijede je Srbija (-0,50), Crna Gora (-0,55) i Makedonija (-0,58). Na začelju se nalaze Rumunija i Bosna i Hercegovina sa indeksom -0,67.\nDebata u Prnjavoru: Obrazovanje uskladiti s tržištem rada\nSaradnja poslovnog i obrazovnog sektora jedan od je ključnih preduvjeta za ekonomski i održivi razvoj lokalne zajednice, jedan je od zaključaka javne debate održane u Prnjavoru 8. marta. Ovo je četvrta javna debata koju organizira Ured Specijalnog predstavnika Evropske unije u BiH, a sprovodi Vesta Group iz Tuzle i Aquarius d.o.o. iz Banja Luke. Okupila je veliki broj poduzetnika, zvaničnika, aktivista, mladih i poljoprivrednika.\nDerventa domaćin treće debate o lokalnom razvoju\nTreća debata o lokalnom razvoju održana je 22. februara u Derventi pred više od stotinu privrednika, zvaničnika, srednjoškolaca i studenata te predstavnika organizacija mladih i civilnog društva. Domaćin debate bio je zamjenik šefa Delegacije Evropske unije u BiH Khaldoun Sinno, kojem se pridružio britanski ambasador u BiH Edward Ferguson, a u diskusiji su učestvovali domaći i regionalni eksperti.\nNa drugoj debati o lokalnom ekonomskom razvoju održanoj 9. februara u Zvorniku se okupio veliki broj građana, poduzetnika, zvaničnika kao i predstavnika organizacija mladih srednjoškolaca i studenata. Domaćini debate, u okviru projekta „Lokalna zajednica prEUzima inicijativu“,kojeg sprovodi Vesta Group iz Tuzle i Aquarius d.o.o. iz Banja Luke, bili su šef Delegacije EU i specijalni predstavnik EU u BiH ambasador Lars-Gunnar Wigemark i ambasador Republike Hrvatske u BiH Ivan Del Vechio, a u diskusiji su aktivno učestvovali domaći i regionalni eksperti.\nPreko stotinu poduzetnika, predstavnika firmi, lokalnih zvaničnika, predstavnika mladih, udruženja žena, organizacija civilnog društva te renomiranih stručnjaka okupilo se 8. februara u Gračanici na prvoj debati o lokalnom ekonomskom i održivom razvoju, kojeg sprovodi Vesta Group iz Tuzle i Aquarius d.o.o. iz Banja Luke. Ovo je prva u nizu od 15 debata koje Ured specijalnog predstavnika Evropske unije u Bosni i Hercegovini organizira u općinama širom zemlje. Domaćini debate bili su šef Delegacije EU i specijalni predstavnik EU u BiH ambasador Lars-Gunnar Wigemark i ambasador Kraljevine Švedske u BiH Anders Hagelberg, a pridružili su im se domaći i regionalni eksperti.


Rad Nacionalnog saveta Makedonaca u doba korone - Radio televizija Pančevo\n25. avgusta 2020. 26. avgusta 2020. 0210\nNacionalni savet makedonske nacionalne zajednice uspeo je vrlo brzo da se prilagodi vanrednom stanju uslovljenim epidemijom virusa COVID-19 i smernicama koje su dali Ministarstvo državne uprave i lokalne samouprave, kao i Kancelarije za ljudska i manjinska prava.\nNabavljene su i potrebne količine dezinfekcionih sredstava za potrebe prostorija, ali i zaposlenih i stranaka. Uprkos vanrednom stanju, Nacionalni savet je realizovao događaje od značaja za makedonsku nacionalnu zajednicu, poput proslave praznika Sv. Ilije.\nU toku je konkurs za stipendiranje zainteresovanih za studiranje u Republici Severnoj Makedoniji,\nIstaknuto je da će, ukoliko to epidemiološka situacija bude dozvoljavala, u narednom periodu biti realizovane akcije čiji je Nacionalni savet pokrovitelj. Među prvim manifestacijama koje slede je “Zelnik fest” koje organizuje udruženje “Vardar” iz Kačareva u petak 28. avgusta u 15 sati.


Šangajska lista: Zašto je Beogradski Univerzitet "pao" | Ekspres.net\nŠangajska lista: Zašto je Beogradski Univerzitet "pao"\nTo što je Beogradsku Univezitet rangiran između 500. i 600. mesta na Šangajskoj listi, ne znači da je rejting Univerziteta opao u odnosu na prethodne godine, nego je reč o tome da nije bilo izuzetnih pojedinaca koji bi objavili naučne radove čime se podiže rejting Univerziteta, rekao je za Tanjug matematičar Stojan Radenović.\n"Odgovornosrti za pad na Šangajskoj listi nema niko, već u poslednje vreme nije bilo dovoljno naučnih radova i istraživanja koji bi rejting popravili", objašnjava Radenović i dodaje da taj rezultat ne treba stavlja u političku ravan i dovoditi u vezu sa vlasću.\nRadenović koji je svojim radovima godinama uzdizao Beogradski Univerzitet na Šangajskoj listi, pa je i prošle, iako u penziji, bio na drugom mestu od 50 najbolje rangiraniih istraživača BU, podseća da je Srbija mala zemlja i da je jako teško dostići dobar rejting, jer je konkurencija velika. On ističe da se malo profesora u Srbiji bavi naučnim radom.\n"Problem je kada se dostigne zvanje docenta i kada se teži profesuri, a profesori nemaju kapaciteta za nauku. Oni su učitelji što je svakako dobro i korisno, ali nauka iziskuje neprestan rad, pa su se mnogi od njih 'potrošili' za takvu vrstu angažovanja", rekao je Radenović.\nProfesor je objasnio da je važno da Univerziteti u Srbiji budu dobro kotirani zato što se stvara mogućnost da dođu strani studenti u našu zemlju radi obrazovanja.\nProfesor se osvrće na trend da se pad na Šangajskoj listi stavlja u političku ravan, i ističe da nije ispravno posmatrati to na takav način i da kotiranost na Šangajskoj listi ne zavisi od vlasti.\n"Plate su sad veoma visoke i ako kroz tu prizmu pogledamo Matematički, Pravni ili Ekonomski fakultet, ne može da se kaže da država ne obraća pažnju", rekao je Radenović.\nNauku utemeljuju elitni profesori na fakultetu koji vole svoju zemlju, nauku i studente, kaže on i dodaje, da ima 20 miliona istrazivača u svetu, koji moraju da bude u toku prateći nova objavljivanja u časopisima, popravljajući jedani druge i praveći tako revolucionarne rezultate.\nOd šest Univerziteta u Srbiji Beogradski Univerzitet je na Šangajskoj listi, a sada je ušao i Novi Sad, dok je Univerzitet u Nišu bio jedno vreme, a potom ispao.\nPostoji mogućnost, kako objašnjava profesor, da jedna oblast bude na listi, ali da ceo Unuverzitet ne bude, a da bi se poravilo globalno stanje, potrebno je da se porave međuljudski odnosi i odbace svi oblici zavisti i sujete.\n"Najviše radova se piše iz medicine, čak i ja kao matematičar imam sedam-osam radova o kovidu, koje sam napisao u saradnji sa teorijskim fizičarem iz Rima. Medicina ima najviše disciplina i važna je za čoveka, pa samim ti iz te oblasti se najviše naučnih istraživanja objavi," rekao je Radenović.\nTakođe, dodaje da su oblasti iz kojih se dosta pišu naučni radovi matematika, fizika, hemija i molekularna bilogija.\n"Po prirodi stvari ne može naučna misao da opadne u Srbiji, jer je naša zemlja prepuna pismenih i obrazovanih ljudi", izjavio je Radenović za Tanjug.\nšangajska lista beogradski univerzitet\nLazar Davidović, direktor Klinike za vaskularnu i endovaskularnu hirurgiju, novi je dekan Medicinskog fakulteta u Beogradu.


Radio TV Stara Pazova - Godišnji koncert "Mladosti"\nGodišnji koncert "Mladosti"\nVikend za nama je zaista obilovao kulturnim događajima. Četiri dečje grupe Kulturno umetnič- kog društva Mladost iz Nove Pazove predstavile su se u subotu uspešnim koncertom pred svojom publikom. Od škole folklora, preko mlađe i starije grupe do pripremnog ansambla, u ovom su Društvu pokazali da se sa decom radi ozbiljno o čemu svedoče i brojna priznanja, kao što je na primer ovogodišnja Zlatna diploma\npripremnog ansambla sa Pokrajinskog dečjeg festivala. Goran Krkobabić, podpredsednik Društva kao koreograf radi sa školom folklora, mlađom dečjom grupom, veteranima i veteranima početnicima. Ipak sa decom je najlepše, rekao je u razgovoru za RTV Stara Pazova. Oko 180 dece je igralo u subotu igre iz svih krajeva Srbije, a već za nedelju dana u Kulturno umetničkom društvu “Mladost” pripremaju godišnji koncert izvođačkog ansambla.


Da li je ovo politikantstvo: Ekonomski štetna privilegovanost javnog u odnosu na privatni sektor - Ekonomske Vesti\nDa li je ovo politikantstvo: Ekonomski štetna privilegovanost javnog u odnosu na privatni sektor\n8. dec. 2020 9. dec. 2020 Ruža Ćirković 0 Comments\nPoslanik Srpske napredne stranke Veroljub Arsić se specijalizuje za diskreditaciju predsednika Fiskalnog saveta dr Pavla Petrovića, sa čime je na današnjoj sednici Narodne skupštine nastavio optužujući Petrovića za politikantstvo i čak amaterizam.\nJedna od dve stvari koje su u naročito ražestile Arsića su plate u javnom sektoru, odnosno ocena Fiskalnog saveta da su prevelika izdvajanja za subvencije i plate u javnom sektoru „najveći strukturni (trajni) problem budžeta za 2021. godinu, koji će se teško otkloniti“.\nArsić je optužio Petrovića da ne razlikuje plate u javnim preduzećima, koja posluju na tržištu, od plata, recimo, zaposlenih sa visokom školom u Narodnoj skupštini, koje su, kako on tvrdi, među najnižim u Srbiji.\nPrenosimo stav Fiskalnog saveta o platama u javnom sektoru i izveštaj Republičkog zavoda za statistiku o kretanju tih plata.\nFiskalni savet ocenjuje da će penzije i plate u javnom sektoru 2020. i 2021. godine rasti iznad njihovog održivog nivoa u BDP-u, ali da će se penzije, ukoliko se ostane pri švajcarskoj formuli, sa izlaskom iz krize automatski vratiti na održivi nivo, dok kod plata u javnom sektoru takva regulativa za automatsko uravnoteženje ne postoji.\n„Slično kao u slučaju penzija, rast plata u javnom sektoru u 2020. i 2021. godini znatno je veći od privrednog rasta zbog čega će država izdvajanja za plate u 2021. godini biti neodrživo visoka, procenjujemo za oko 0,6% BDP-a iznad njihovog ravnotežnog nivoa.\nPostoje, međutim, dve ključne razlike zbog kojih je problem prevelikih izdvajanja za plate u javnom sektoru daleko opasniji od izdvajanja za penzije.\nPrvo, rast plata znatno više je odstupio od privrednog rasta nego rast penzija.\nKumulativno povećanje plata u opštoj državi u 2020. i 2021. godini iznosi preko 11% realno (nominalni rast od 10% u 2020. i od 4,6% u 2021. godini).\nTo znači da je rast plata budžetskih korisnika u ove dve godine preko dva puta brži od rasta privredne aktivnosti (odakle se taj rast finansira).\nNajveći problem nastao je usled prevelikog povećanja plata u 2020. godini od 10%.\nKao dobra ilustracija može poslužiti podatak da bi plate u javnom sektoru u 2020. i 2021. godini kumulativno porasle brže od privrednog rasta čak i da je Vlada poslušala preporuku Fiskalnog saveta iz novembra 2020. da one u 2021. budu zamrznute.\nDrugi veliki problem s platama u javnom sektoru je to što one (za razliku od penzija) nisu sistemski uređene i njihov rast nije povezan sa objektivnim ekonomskim parametrima (uvođenje sveobuhvatnog sistema platnih razreda ponovo je odloženo za 2022. godinu iako je prvobitno bilo najavljeno za 2015. godinu).\nTo znači da, za razliku od penzija, ne postoji pravilo koje će plate u javnom sektoru automatski vraćati na održiv nivo kroz nekoliko godina. A ako plate u javnom sektoru relativno snažno rastu čak i u vremenu krize, teško je očekivati da će se takva praksa lako napustiti tokom privrednog oporavka.\nEkonomska potreba da se uspori rast plata u javnom sektoru postoji ne samo zbog fiskalne stabilnosti već i zato što su plate u opštoj državi sad već oko 20% veće nego u privatnom sektoru, a radna mesta su sigurnija.\nTako velika privilegovanost javnog u odnosu na privatni sektor dugoročno je ekonomski štetna“, zaključuje Fiskalni savet.\nU javnom sektoru, prema podacima Republičkog zavoda za statistiku, tokom prvih devet meseci 2020. godine, nižu neto platu od proseka u Srbiji (59.286 dinara) imali su samo zaposleni na nivou lokalne samouprave (56.194 dinara) dok su zaposleni u javnim lokalnim preduzećima bili (59.165 dinara) oko proseka u Srbiji.\nSvi ostali u javnom sektoru imali su veću platu od proseka za Srbiju, pa i zaposleni u administraciji na nivou države.\n← Nečasno: Mi da platimo vađenje nemačkih brodova iz II svetskog rata\nVisoka uprava za zdravstvo: U Francuskoj prvo vakcinisati korisnike domova za stare →


Монд: Корона је ставила тачку на америчко лидерство и европско јединство - Нови Стандард\nMond: Korona je stavila tačku na američko liderstvo i evropsko jedinstvo\nMond ističe da svetski poredak, izgrađen nakon Drugog svetskog rata pod okriljem SAD u 21. veku više ne odgovara stvarnom odnosu sila u svetu\nPandemija virusa korona stavila je tačku na svetski poredak, uspostavljen nakon Drugog svetskog rata, kao i na liderstvo SAD na međunarodnoj areni. Globalna zdravstvena kriza pokazala je važnost uloge, koju igra Kina u međunarodnim strukturama, što je nanelo ozbiljan udarac evropskom jedinstvu, piše francuski list Mond.\nAutori članka ističu da se već sada mogu izvući neki zaključci iz potresa, koje je izazvala pandemija virusa korona. Prvo, svetski poredak, izgrađen nakon Drugog svetskog rata pod okriljem SAD u 21. veku više ne odgovara stvarnom odnosu sila u svetu. Prema mišljenju autora, taj svetski poredak je počeo da se urušava i pre virusa korona – još od raspada komunističkog bloka, 1989. godine.\nKraj Hladnog rata, raspad Sovjetskog Saveza i razvoj Kine postepeno su lišavali svetski poredak ravnoteže, koja se zasnivala na američko-sovjetskoj konfrontaciji, navodi se. Autori smatraju da je uspon Kine odigrao ključnu ulogu u destabilizaciji tog poretka. Činjenica da je Svetska zdravstvena organizacija sa zakašnjenjem upozorila međunarodnu zajednicu na opasnost pandemije, svedoči o tome koliko ta organizacija zavisi od Pekinga, smatra autor članka.\nPrema mišljenju novinara, SAD danas više ne igraju ulogu svetskog lidera, kao u 20. veku. „Donalda Trampa su morali da ubeđuju da učestvuje na virtuelnim međunarodnim sastancima, kojima je predsedavao. Čak i kada bi se održali, ti sastanci nisu donosili rezultate, a ispostavilo se da je Savet bezbednosti UN – paralizovan“, piše Mond.\nNi evropsko jedinstvo nije izdržalo napad pandemije, smatra autor članka. Nenaoružani pred virusom, koji nisu bili u stanju da predvide, EU nije bila u stanju da pruži podršku zemljama koje su najviše stradale od pandemije, ističe se. „Ako želi da utiče na formiranje pouzdanijeg i pravednijeg svetskog poretka nakon krize, Evropa bi trebalo da preispita sopstvenu ekonomiju, solidarnost i odlučnost“, zaključuje se u članku.\nIzvor Sputnjik, 03. maj 2020.


Principi - stranica 2 od 2\nImajući u vidu mogućnosti unapređenja psihičkog zdravlja dece, porodici u celini, posvećujemo posebnu pažnju i očekujemo blisku saradnju. Afirmišući dugoročne razvojne interese deteta, mi nastojimo da poboljšamo uzajamno razumevanje i osetljivost za emocionalne, saznajne i druge probleme odrastanja dece, nudeći praktična psihološka rešenja u svakodnevnim situacijama.\nVeć u toku adaptacije roditeljima pružamo aktivnu podršku u „mučnom“ procesu odvajanja i privikavanja njihovog deteta na kolektiv, konkretno ukazujući na načine kako se neprijatna osećanja kod dece mogu uspešno prevazići.\nSvim roditeljima, koji imaju želju za dubljim razumevanjem svoga deteta ili preoblikovanjem njegovog ponašanja, pružamo priliku za saradnju i kroz delatnost našeg razvojnog savetovališta.\nU okviru posebnih programskih aktivnosti, roditelji nas posećuju sa ciljem da bolje upoznaju način i efekte našeg rada, kao i da svojim angažovanjem daju dragocen doprinos razvoju svoga deteta / Educate together. Roditelji su uvek rado viđeni gosti na našim priredbama, javnim časovima, sastancima i zajedničkim druženjima (izleti, posete muzejima...).


„Nečista krv – greh predaka“ i „Ja nikada ne plačem” sutra na programu Festivala evropskog filma Palić - MediaSfera\nRadnja filma „Branka” smeštena je u Jugoslaviju 1991. gde se istoimena glavna junakinja daleko od ratnih područja zapošljava u porodilištu državne bolnice. Mlada žena je sasvim sama, ali ispostavilo se da usamljenost nije najteži teret koji mora da nosi – novorođenčad nestaju iz bolnice. Film „Nun of your business” u središtu radnje ima dve časne sestre koje su se upoznale u samostanu i zaljubile. Pratimo njihovu priču od zaređenja u potrazi za duhovnijim i boljim životom pa do odluke o napuštanju samostana. Glavni junak filma „Tabija” je Faruk, siroče koje živi sa bolesnom bakom u zapuštenom sarajevskom predgrađu, provodeći dane u potrazi za metalnim otpadom i ne prezajući od sitnog kriminala. Jednog dana upoznaje Monu, plahu tinejdžerku iz politički moćne i bogate porodice.\nTagoviFestival evropskog filma Palić Filmski festival Palić Nečista krv - greh predaka Palić


Vesti online / Sport / Tenis / Nadal predao Federeru\nŠpanski teniser je večeras u polufinalu trebalo da se sastane sa velikim rivalom Rodžerom Federerom, ali je rešio da preda meč bez izlaska na teren.\nTako se Federer plasirao u svoje deveto finale na turniru u Kalifornijskoj pustinji. Njemu će ovo biti i treće uzastopno finale na ovom mastersu.\nProšle godine izgubio je od Huana Martina del Potra, godinu pre toga je bio bolji od Stana Vavrinke, a 2015. je poražen od Novaka Đokovića.\nKada je reč o Nadalu, on je nekoliko sati pre meča izašao na teren kako bi proverio u kakvom stanju mu je koleno koje je povredio na meču četvrtfinala sa Karenom Hačanovim, i posle desetak minuta i konsultacija sa članovima tima očigledno je rešio da je bolje da ne igra.\nU drugom polufinalu sastaju se Miloš Raonić i Dominik Tim.


InfoBrcko.com - Članak je filtriran: Subota, 10 Mart 2018\nČlanak je filtriran: Subota, 10 Mart 2018\nALARMANTNO: Zbog pojave klizišta ugrožena retenzija kod Fabrike vode u Brčkom /FOTO/\nKako "infobrcko.com" saznaje zbog pojave klizišta ugrožena je retenzija kod Fabrike vode u Brčkom.\nResorni ministar za pitanja boraca i invalida odbrambeno oslobodilačkog rata Salko Bukvarević nedavno je u parlamentarnu proceduru uputio novi zakon o pravima demobilisanih boraca i članova njihovih porodica, koji bi trebao biti usvojen u što skorijem periodu, i što između ostalog zahtjevaju bivši borci koji su proteklih dana protestvovali na nekoliko lokacija u FBiH.\nDodik: Za člana Predsjedništva BiH se kandidujem jer hoću da vas malo zabrinem\nPredsjednik bosanskohercegovačkog entiteta RS Milorad Dodik izjavio je danas kako se za člana Predsjedništva BiH kandiduje jer se ne može kandidovati za predsjednika RS-a, a i da "malo zabrine svoje protivnike" što baš i želi.\nFederalni ministar za pitanja boraca i invalida odbrambeno-oslobodilačkog rata Salko Bukvarević danas je u Bosanskom kulturnom centru u Tuzli prezentirao Registar pripadnika Drugog korpusa Armije Republike BiH za područje Tuzlanskog kantona (TK).\nIvanić: Ako Incko nešto nametne u vezi s Izbornim zakonom očekujem pravu eksploziju sukoba u BiH\nČlan Predsedništva BiH Mladen Ivanić izjavio je da očekuje pravu "eksploziju sukoba", ako visoki predstavnik u BiH Valentin Incko nešto nametne u vezi sa Izbornim zakonom BiH.\n"Radim za svoju Azru" /VIDEO/\nZaoštravanje političke retorike, cjepkanje političkih stranaka, nova ujedinjenja i novi programi - među prvim su vijesnicima općih izbora na kojima će političari računati na glasove građana Bosne i Hercegovine. No, koliko su građani sada zadovoljni radom političara i ekonomskim prilikama?\nMehanizam haškog suda u petak je javnosti objavio Izvještaj nezavisne provjere smrti Slobodana Praljka.\nBrčko topli vikend: Danas promjenljivo oblačno, temperatura do 19 stepeni, sutra temperatura do 23 stepena\nDo kraja godine odluka Tužilaštva BiH o zapošljavanju savjetnika u Matanovićevom kabinetu\nTužilaštvo Bosne i Hercegovine do kraja ove godine trebalo bi donijeti odluku u predmetu koji se vodi protiv bivšeg ministra komunikacija i prometa BiH Slavka Matanovića (DF), a kojeg se tereti za nelegalno zapošljavanje savjetnika u svom kabinetu.


Kia Optima četvrte generacije debitovala na auto salonu u Njujorku - Otkup Polovnih VozilaOtkup Polovnih Vozila\nNova, četvrta generacija modela Kia Optima imala je svoju svetsku premijeru 1. aprila na salonu automobila u Njujorku. Ona će naslediti aktuelnu Optimu koja je 2010. godine predstavljena na istoj manifestaciji, nakon čega je u SAD postala najprodavaniji model južnokorejskog proizvođača. Dizajnerske inovacije su najblaže, dok su konstruktivna, bezbednosna i unapređenja u pogledu komfora znatno veća.\nVeć na prvi pogled primetna je sličnost u spoljašnjem dizajnu sa Sportspace konceptom koji je ranije ove godine predstavljen na ženevskom auto salonu. U poređenju sa aktuelnom verzijom, nova Optima je nešto agresivnijeg dizajna, sa izraženim sportskim linijama. Prednji kraj karekterišu restilozovana maska hladnjaka, manji farovi blago pruženi prema zadnjem kraju, vertikalno postavljene maglenke, novi sportski branik i izdvojena donja rešetka sa usisnicima vazduha kojom je vizuelna agresivnost dodatno povećana. Opciono je dostupan novi sistem High Beam Assist koji prilikom detekcije vozila iz suprotnog smera automatski isključuje duga i uključuje oborena svetla. Invacije zadnjeg kraja podrazumevaju nove LED farove, difuzer i masivnu duplu cev izduvnog sistema. Najzad, nova kijina limuzina opremljena je redizajniranim alu-točkovima veličine 16 – 18 inča, a koloritnoj paleti dodate su tri nove boje: Vibrant Blue, Dinamic Grey i Deep Red.\nKorišćenjem jačeg čelika i posebnom tehnikom lepljenja komponenti, nova Optima je dobila čvršću i lakšu strukturu, a plastika sa karbonskim vlaknima koja čini konstrukciju panoramskog krova takođe je doprinela smanjenju težine i spuštanju težišta vozila. Tako je u odnosu na svog prethodnika, Optima četvrte generacije stabilnija pri velikim brzinama i lakša za upravljanje.\nNovi kijin sedan je nešto većih dimenzija nego odlazeća verzija, pre svega zbog dužih zadnjih vrata, što omogućava veći komfor u kabini. Luksuzni enterijer odlikuju meki i visoko kvalitetni materijali, udobnija sedišta i mnoštvo sistema za asistenciju vozaču. Standardna verzija poseduje stereo-sistem sa 6 zvučnika, kao i najnoviju verziju KIA UVO multimedijalnog sistema sa 8-inčnim touch screen ekranom. Opciono su dostupni sistem za hlađenje i grejanje prednjih sedišta, Nappa kožne presvlake, Infiniti audio-sistem sa 14 zvučnika ukupne snage 630w itd.\nVisok nivo bezbednosti putnika obezbeđuju najsavremeniji sigurnosni sistemi: kamera koja pokriva ugao od 3600, Advanced Smart Cruise Control, Blind Spot Detection, Rear Cross Traffic Alert i Autonomous Emergency Braking.\nNa američkom tržištu u ponudi će se naći tri četvorocilindrična agregata – najslabiji 1.6 turbo-benzinac jačine 180ks uparen je sa sedmostepenim dual cluch manječam, dok 2.0 turbo-benzinac sa 177ks i 2.4 benzinac od 250ks imaju šestostepenu automatsku transmisiju. Za evropsko tržište najavljeni su dizelaš 1.7 CRDI, kao i hibridna plug-in verzija.


Telenor generalni sponzor Atletskog Saveza Srbije - ITmagazin\nNaslovna Telenor Telenor generalni sponzor Atletskog Saveza Srbije\nKompanija Telenor novi je generalni sponzor Atletskog saveza Srbije (ASS). Ugovor koji će trajati tri godine potpisali su danas Veselin Jevrosimović, predsednik Atletskog saveza Srbije i Saša Filipović, izvršni komercijalni direktor Telenora u Srbiji.\nUz generalno sponzorstvo, Telenor će podržati i projekat ASS-a „Brzinom do zvezda“ koji za cilj ima razvoj i promociju atletike i sportskog načina života među decom u 400 škola u Srbiji.\n“Kao institucija koja traje više od 70 godina, ponosni smo što je jedna velika kompanija kao što je Telenor uvidela vrednosti koje posedujemo.\nNadamo se da ćemo u narednom olimpijskom ciklusu, zajednički, stvoriti novu generaciju koja će osvajati medalje na velikim takmičenjima, i što je još važnije, da ćemo kroz projekat „Brzinom do Zvezda“ usmeriti mlade da se bave sportom“, kaže Veselin Jevrosimović, predsednik ASS-a.\nSaša Filipović, izvršni komercijalni direktor Telenora u Srbiji rekao je da dosadašnji uspesi srpskih atletičara govore o izuzetnom trudu, talentu i posvećenosti, ali i profesionalnosti i stručnosti Atletskog saveza koji stoji iza njih.\n„Imajući u vidu broj osvojenih medalja srpskih atletičara, uključujući i one na evropskim i svetskim šampionatima, čast nam je što smo postali zvanični partner Atletskog saveza i podrška budućim uspesima. Još važniju ulogu vidimo u stvaranju budućih šampiona kroz projekat „Brzinom do zvezda“ koji je usmeren na razvoj atletike i usvajanje sportskog načina života među decom“, kaže Filipović.\nProjekat „Brzinom do zvezda“ obuhvatiće 120 hiljada dece, uzrasta devet i 10 godina, iz 400 škola sa teritorije šest regiona Republike Srbije, uključujući i 17 beogradskih opština. Kroz organizovanje predkvalifikacionih trka za izbor najbržih osam devojčica i dečaka iz svake škole, zatim i opštine i grada, promovisaće se atletika kao bazična sportska disciplina, pospešivati aktivni način života i bavljenje sportom kod dece oba pola, i razvijati atletski klubovi širom Srbije. Trka super finala najbržih dečaka i devojčica održaće se u junu 2020. godine u Beogradu, kao sastavni deo većeg atletskog takmičenja, nakon čega sledi i julski atletski kamp.\nNa svečanoj ceremoniji potpisivanja ugovora, Jevrosimović je Filipoviću poklonio dres u kojim će srpski atletičari nastupati na predstojećem svetskom prvenstvu koje se odigrava krajem septembra u Dohi.\nPrethodni tekstMladi informatičari Srbije najbolji na Balkanu\nSledeći tekstU petak počinje GOOD GAME Beograd 2019\nNajbolja mreža na testu, treći put zaredom\nTelenor objavio godišnji izveštaj o održivom poslovanju


VASILJEVIĆ: Vučića je juče došlo da pozdravi pola sela - To je nešto što ne može da se naruči ili odglumi - Radio televizija Pančevo\nMinistar Vulin: U obračunu narko-dilera stradala jedna osoba,…\nMihajlović: Za strateško partnerstvo i kancelariju sa SAD\nPredsednik Vučić razgovarao sa Dodikom o daljoj saradnji…\nVASILJEVIĆ: Vučića je juče došlo da pozdravi pola sela – To je nešto što ne može da se naruči ili odglumi\n11. oktobra 2020. 11. oktobra 2020. 0244\nU studiju TV Pink su Suzana Vasiljević, Milan Antonijević i Ratko Dmitrović.\nVerica Bradić sa svojim gostima i pratiocima na društvenim mrežama i večeras bira najvažniju objavu nedelje na Tviteru, Fejsbuku i Jutjubu.\nU studiju TV Pink su Suzana Vasiljević, savetnica predsednika Srbije, Milan Antonijević, izvršni direktor Fondacije za otvoreno društvo i Ratko Dmitrović, novinar.\nGledaoci u toku emisije mogu da glasaju za predloge na fejsbuk stranici Hit tvit i na tviter nalogu hit_tvit. Takođe, gledaoci u toku emisije mogu da se uključe i glasaju i uživo u emisiji.\nGovoreći o izjavi predsednika Srbije Aleksandra Vučića o regionalnom projektu koji je “uperen protiv Srbije”, Vasiljević kaže da je predsednik izneo samo ono što je želeo, a da će o detaljima govoriti kada tome bude vreme.\nAntonijević kaže da se nada da će se saznati o kojem je projektu reč. Na pitanje zašto je došao u emisiju, Antonijević kaže da je proteklo devet meseci od kada je poslednji put bio u studiju – sa predsednikom i Ljiljanom Smajlović.\n– Mislim da je svima nama koji se bavimo ljudskim pravima, važno da govorimo otvoreno i da damo što više argumenata za sagledavanje stvarnosti, da nismo izdajnici i da ne radimo protiv interesa države – kaže Antonijević.\nNa pitanje šta bi bili razlozi da se u ovu emisiju ne dođe, kaže da ih on ne vidi i da bi voleo da vidi članove opozicije u studiju.\nKomentarišuću izjavu Miroslava Lajčaka o očekivanjima Brisela od Beograda, Dmitrović kaže da bi oni voleli da Srbija prizna nezavisnost Kosova. Podseća da se od Srbije zahtevaju brojni uslovi za otvaranje poglavlja, dok su neke zemlje regiona sve to obavljale velikom brzinom, neke i nezasluženo.\nKaže i da se pitanje Kosova mora rešiti, ali ne tako da Srbija bude potpuno poražena.\n– Potpuno sam protiv teritorijalne prekompozicije, što može izazvati sukobe, ali sam za to da Srbija ponudi rešenje koje ona misli da neće biti uvredljivo ni za koga. Mislim da Srbija Albancima i zajednici treba da ponudi ono što nema nijedna nacionalna manjina u svetu i da uređuju svoj život kako god hoće – kaže Dmitrović za “Hit Tvit”.\nKomentarišući pitanje predsedniku nakon vežbe, da li vežba treba da bude preteća poruka Bošnjacima, Vasiljević kaže da je sv ojim odgovorom hteo da uputi poruku ljudima na Pešteru, iako je pitanje bil besmisleno.\n– Ta vežba nije mogla da bude održana na Novom Beogradu, već na Pešteru koji je vojni poligon godinama. Vučić je odgovorio na pitanje poslavši poruku da VS štiti sve predstavnike naroda koji žive u ovoj zemlji – kaže Vasiljević.\nDodaje da u Sandžaku postoje političke nesuglasice, pa su novinari želeli da ovaj događaj iskoriste u te svrhe.\nAntonijević kaže da ga zanima zašto nije bilo predstavnika Crne Gore na vežbi, a da ne vidi ništa loše u tome gde je vojna vežba održana. Dmitrović kaže da je prosto neverovatno što je nakon vojne vežbe postavljeno takvo pitanje, jer je reč o vežbi Vojske Srbije na teritoriji Srbije.\nVasiljević podseća da je Vučić posetio porodicu Šabanredžović, obećao rešavanje problema, a čak je i to zamerano.\n– Pola sela je došlo da ga pozdravi i to je nešto što ne može da se naruči i da se odglumi. Vučić je ostao u kući porodice oko sat i po vremena, a stanovnici su čak bili srećni da vide moć svoje vojske. Jer, vojska nije potrebna samo u ratu, već i u miru. Ona se angažuje i u poplavama, požarima, za vreme epidemije kovida – podseća Vasiljević.\nKomesar za porširenje EU Oliver Varhelji posetio je prošle nedelje Beograd i lično predstavio izveštaj o napretku Srbije. On se i sastao sa predstavnicima opozicije, koji su zatražili da se obustavi ekonomski paket za Srbiju.\n– Pokazala sam predsedniku tu vest baš tokom sastanka sa Varheljijem i ta vest je strašna. Predstavnici opozicije traže da se zaustavi paket pomoći svom narodu, dok se ne sprovedu reforme. Čitajte između redova: dok ne dođu na vlast! – objašnjava Vasiljević.\nKaže da je, dakle, traženo da narodu bude uskraćena pomoć, da budu uskraćene bolnice, vojska, ekonomski prosperitet.\n– Šta god da se desi, oni se žale EU, pritom neće da izađu na izbore jer se plaše rezultata – kaže Vasiljević.\nIstiče da je jasno da EU mora da postavi određene uslove za ekonomski paket, ali da je besmisleno to što rade predstavnici opozicije.\nGovoreći o izveštaju o napretku Srbije i kritici zbog navodne brutalnosti srpske policije, Vasiljević kaže da ovaj deo nije fer, da je besmislen i licemeran. Podsetila je na brutalnost koji je evropska policija pokazala tokom demonstracija prethodnih godina i zapitala šta bi se desilo da su demonstranti u Španiji, Nemačkoj ili Francuskoj krenuli na parlament, kao što je to bio slučaj u Beogradu.\nAntonijević kaže da EU danas detaljnije prati šta se dešava, pa više i zamera. Kaže da je postojala polarizacija medija i onda kada je, recimo, Zoran Đinđić bio premijer, pa je neretko bio meta.\n– Od 2004. do 2008. godine nije postojala nijedna, recimo, televizija sa druge strane, a sećamo se i pretnji Oliveri Jovićević sa Javnog servisa zbog jedne rečenice kritike – podseća Vasiljević. Kaže da od 2008. do 2011. radila kao savetnica za medije Dačiću, kojem nije bilo omogućeno da dođe na Javni servis, da je gostovao samo jednom, i to uz dramu.\n– Urednici Javnog servisa su trpeli pritiske čak i zbog koalicionog partnera kao što je Dačić, a kamoli zbog predstavnika opozicije – kaže Vasiljević.\nPetković: Tači još jednom pokazao da je suštinski protiv dijaloga\nOlivera Jevtić ostala bez svesti nakon što je napadnuta na trci u Sofiji\nHapšenje u Pančevu zbog krađa\nNikoleta Dragaš 14. avgusta 2020. 29. avgusta 2020.\nSanja Marić ušla u sportsku istoriju Pančeva\nJelena Obradović 2. februara 2020. 2. februara 2020.\nKačarevo do 14 sati bez vode\nNikoleta Dragaš 21. decembra 2020. 21. decembra 2020.\nVanja Vićentić 28. januara 2021. 28. januara 2021.\n28. januara 2021. 28. januara 2021. 0\nMinistar Vulin: U obračunu narko-dilera stradala jedna osoba, policija identifikovala osumnjičene\nBranislava Grčić 28. januara 2021. 28. januara 2021.\nMirjana Popović 28. januara 2021. 28. januara 2021.\nPredsednik Vučić razgovarao sa Dodikom o daljoj saradnji Srbije i Srpske\nUlica Mihajla Pupina bez vode\nAleksandra Miloševska 28. januara 2021. 28. januara 2021.\nServisna informacija (421)\nUbijen navijač Partizana


Posluj.ba - Kako je Švedska profitirala od izbjegavanja karantina?\nKako je Švedska profitirala od izbjegavanja karantina?\nEkonomija Švedske izvukla je neočekivanu korist od odbijanja uvođenja karantina i većine drugih ograničavajućih mjera, povezanih s koronavirusom.\nTo je saopštio CNBC i svjedoče podaci Evropske centralne banke (ECB).\nU protekla tri meseca, kurs švedske krune porastao je u odnosu na euro sa 11,2 krune za euro sredinom marta na 10,4 krune početkom jula. Ekonomisti su za američku televiziju istaknuli da se to dogodilo uprkos epidemiji u zemlji i mjerama koje su vlasti preduzele.\nŠvedska vlada odbila je od samog početka da uvede oštre restriktivne mjere. U zemlji nije bilo zabrane izlaska ljudi na ulicu, rada u javnim institucijama i odlaska u inostranstvo. To je dovelo do povećanja broja oboljelih u poređenju s drugim zemljama regiona, ali su vlasti svoje postupke obrazložile željom da održi konkurentnost ekonomije, prenosi Sputnjik.\nPosljednjih sedmica, kurs krune je ojačao, čak i bez obzira na odluke Centralne banke da provede program kvantitativnih olakšica (QE) po primjeru ECB-a. Regulator kupuje nacionalne državne i korporativne obveznice od komercijalnih banaka, koji služi kao orijentir za buduće emisije obveznica.\nPored toga, bankama se na taj način obezbjeđuje likvidnost za kreditiranje privrede. Nedavno je povećan obim programa - sa 300 milijardi na 500 milijardi kruna (sa 28,6 milijardi na 47,7 milijardi eura).\nDjelimično su akcije regulatora povezane sa pokušajem slabljenja nacionalne valute i sprečavanjem njenog daljnjeg jačanja, nepovoljnog za švedske izvoznike. QE omogućava da se kamatne stope drže na niskom nivou i, također, smanjuje potrebu banaka i kompanija za nacionalnom valutom, što je čini manje atraktivnom za vanjske investitore.\nMeđutim, iako takve mjere nisu imale željeni efekt, kurs krune i dalje jača, a analitičari očekuju da će se taj trend nastaviti.


Wurth FLOR 70340, Bastenske makaze cena, cene Srbija, prodaja Beograd Novi Sad Niš\nEPonuda > Mašine & Alati > Alati i oprema > Ručni alati > Makaze za baštu > Wurth Makaze za baštu\nWurth FLOR 70340, Bastenske makaze cene\nEPonuda nije internet prodavnica već Vam omogućava da brzo i lako nađete Wurth FLOR 70340, Bastenske makaze po najjeftinijoj ceni. Naš cilj je da kupci budu što bolje informisani o ponudi Wurth FLOR 70340, Bastenske makaze na tržištu Srbije. Vrlo lako nalazite željeni proizvod za kategoriju Makaze za baštu cene, ne morate da lutate od sajta do sajta za Wurth Makaze za baštu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Wurth FLOR 70340, Bastenske makaze sa PRODAVCEM. EPonuda ne može da garantuje potpunu tačnost specifikacije i slika za Wurth FLOR 70340, Bastenske makaze. Pre kupovine, podatke za Wurth FLOR 70340, Bastenske makaze proverite na sajtu PROIZVOĐAČA.\nWurth torba za alat 715930223Wurth ranac za alat 071593750


Gradonačelnik opredelio dodatnih milion dinara finansijske podrške grada za lečenje dece - RTV Santos\nOdlukom gradonačelnika, Grad Zrenjanin opredelio je dodatnih milion dinara finansijske podrške za lečenje dece, tako da je ukupan ovogodišnji iznos za tu namenu povećan na 2,5 miliona dinara. Do danas je pravo na finansijsku podršku grada za lečenje, nabavku lekova, ortopedskih pomagala, operativnih zahvata, dijagnostičkih postupaka i drugih medicinskih procedura, u skladu sa kriterijumima propisanim Javnim pozivom, ostvarilo četrnaestoro dece.\nJavni poziv za ostvarivanje prava na finansijsku podršku za lečenje maloletne dece sa prebivalištem na teritoriji Grada Zrenjanina objavljen je početkom godine, kada su budžetska sredstva Grada Zrenjanina u iznosu od 2,1 miliona dinara, namenjena organizovanju novogodišnjeg programa, preusmerena u humanitarne svrhe. Iznos od 600.000 dinara iskorišćen je za nabavku 600 novogodišnjih paketića, koji su dodeljeni deci iz porodica korisnika ustanova socijalne zaštite, dok je 1,5 milion dinara izdvojen za lečenje dece.\nPrethodnoVeliko interesovanje građana za sufinansiranje mera energetske sanacije – pristiglo više od 400 prijava\nSledećeTopao početak radne nedelje


27-10-2018 21:27 Ratni izveštaji Naoružanje Jemen Svet Planeta Video\nJemenske Raketne snage su 27. oktobra predstavile novu unapređenu verziju navođene rakete.\nBadir 1P Foto: Jutjub)\nNova raketa je unapređena verzija jemenske rakete Badir 1, i dobila je oznaku Badir 1P. Kako Huti tvrde, ovoj novoj raketi je povećana preciznost i greška u tačnom pogotku ja manja od 3 metra, što takođe može da uništi ili neutrališe cilj.\nJemenska Al Masira prenosi da je nova raketa prošla niz uspešnih testova, a na poslednjem testu je pogođen kamp sudanskih vojnika koji se bore na strani Saudijske koalicije. Huti nisu pokazali više karakteristika ove rakete, samo su izjavili da je preciznija.\nA kako Huti razbijaju Saudijsku koaliciju, pogledajte OVDE.